Ko je "gazda" Interneta? - Marketing Mreža\nKo je „gazda“ Interneta?\nRegistar nacionalnog internet domena Srbije (RNIDS), u saradnji sa Centrom za promociju nauke, organizovao je panel diskusiju na temu „Gospodari Interneta – promena u upravljanju“. Povod za ovaj događaj bila je odluka Ministarstva trgovine SAD (NTIA) iz marta ove godine da započne ključnu fazu globalizacije u upravljanju Internetom, u kojoj on prestaje da bude pod kontrolom SAD. Tim povodom je ICANN (Internet korporacija za dodeljene nazive i brojeve) pokrenuo globalni proces konsultacija o tome kako novi „multiakterski“ sistem upravljanja Internetom, koji podrazumeva učešće velikog broja zainteresovanih strana, treba da izgleda. Cilj RNIDS panel diskusije je bio da podstakne domaću internet zajednicu da se i ona aktivno uključi u ovaj globalni konsultativni proces.\n„Ovo je još jedan veliki eksperiment u globalnom upravljanju Internetom. Plan je da ICANN do septembra 2015, kada ističe važeći ugovor sa NTIA, izađe pred američku Vladu sa predlogom tela koje bi trebalo da preuzme funkciju nadzora globalne mreže. Imajući u vidu globalnu prirodu Interneta i veliku zainteresovanost moćnih država i industrijskih igrača za ovu temu, ishod ovog procesa vrlo je neizvestan, pa se može reći da je pred nama vrlo zanimljiv period kada je upravljanje Internetom u pitanju“, rekao je Slobodan Marković, savetnik za IKT politike i odnose sa internet zajednicom u RNIDS-u. Ovaj događaj ima poseban značaj u svetlu krize poverenja u upravljanje Internetom i vodeću ulogu SAD, nakon izbijanja afere Snouden i razotkrivanja američkih programa globalnog nadgledanja.\n„S jedne strane, ovo saopštenje NTIA kojim se od ICANN-a traži da predloži način tranzicije nadzora na IANA funkcijom, kruna je procesa koji je započeo kada je stvoren ICANN da bi preuzeo poslove koje je radio Jon Postel. Tada je američka Vlada započela proces koji je imao za cilj da se upravljanje Internetom prenese sa američke Vlade (do tada je ugovor u ime američke Vlade držalo Ministarstvo odbrane), na privatne organizacije. Američka Vlada je pod upravom više administracija potvrdila svoju orijentaciju ka ‘multiakterskom’ modelu upravljanja Internetom. S druge strane svakako da u ovom trenutku postoji snažan pritisak da dođe do promena, ne malim delom zbog krize poverenja u američku Vladu do koje je došlo posle otkrića u aferi Snouden“, objašnjava za Marketing mrežu, Danko Jevtović, direktor Registra nacionalnih internet domena Srbije, koji je krajem marta učestvovao na ICANN skupu u Singapuru. Prema njegovim rečima, u junu ove godine u Londonu, zakazan je novi ICANN skup, na kome bi trebalo da se razmotre svi predozi budućeg upravljanja Internetom.\nVladimir Radunović, koordinator edukativnih i trening programa e-Diplomatije u Diplo fondaciji, rekao je tokom panela da su nakon objavljivanja podataka o globalnom prisluškivanju, latino-američke zemlje (pre svega Argentina i Brazil) u avgustu prošle godine pitanje kontrole Interneta po prvi put iznele pred Savet bezbednosti Ujedinjenih nacija. Tako je Brazil, jedna od zemalja sa jasnom digitalnom strategijom i pozicijama po pitanju međunarodnog upravljanja Internetom, odlučio da na „svom terenu“ organizuje međunarodni skup na visokom nivou, te je za 23. i 24. april ove godine zakazan samit u Sao Paolu simbolično nazvan „Net Mundial„. Cilj ovog skupa je da se na jednom mestu sastanu svi ključni akteri i prođu kroz sve elemente i modele upravljanja Internetom.\nKako je najavljeno, Net Mundial će imati širi spektar tema na dnevnom redu, sa dva pravca diskusije: o generalnim principima koji bi trebalo da globalno važe na Internetu, poput ljudskih prava i sloboda izražavanja, privatnosti i sprečavanja prisluškivanja, neutralnosti mreže, bezbednost mreže uopšte, i drugo, o „mapi puta“ ka održivom globalnom modelu za upravljanje Internetom. Nema sumnje da će oba pravca dijaloga izazvati polarizovanost stavova nekih aktera. „U dijalogu o principima, zapadni blok predvođen Amerikom i (mahom zapadnim) korporativnim sektorom i nevladinim organizacijama naglašava važnost ljudskih prava i otvorenost Interneta, dok istočni blok predvođen Kinom, Rusijom i Iranom, ali i drugim zemljama Azije i Bliskog istoka na vrh stavlja pitanja bezbednosti i internacionalizacije ICANN-a“, rekao je Radunović i ocenio da ovaj događaj svakako neće odmah doneti vidljive rezultate, ali da je neophodno da počne što pre da se priča na ovu temu.\nVerovatno jedno od ključnih pitanja, na koje svi internet akteri sa nestrpljenjem očekuju odgovor jeste – ko bi od 2015. godine mogao da preuzme upravljanje Internetom? Jedna od organizacija koja je pokazala najviše zanimanja za adminstraciju internet adresa je Međunarodna telekomunikacijska agencija (ITU) koja deluje u sklopu Ujedinjenih nacija. Međutim, glavni protivnik ovome je upravo SAD, koje kao jedan od razloga navode da ni pod koju cenu ne žele da kontrolu globalne mreže preuzme neka nadnacionalna organizacija. Pored toga, jedna od ideja o tome ko bi mogao da preuzme internet kormilo je i predlog o godišnjem sazivanju Internet globalnog foruma, a koji bi funkcionisao kao neka vrsta parlamenta koji upravlja i kontroliše rad ICANN-a, ali je jedan od uslova da izađe iz kontrolne sfere UN-a, na čiju je inicijativu osnovan 2005. godine. Iako su nagađanja brojna, niko sa sigurnošću ne može da kaže ko će zaista preuzeti funkciju globalnog upravljanja Internetom.\n„SAD su jasno rekle da ne žele da nadzor nad IANA funkcijom, kao jednom od ključnih poluga kontrole nad ICANN-om i opšte upravljanjem internetom, pređe u ruke neke međuvladine organizacije. Smatram da se ‘multiakterski’ model, čiji je glavni eksponent ICANN, dokazao kao uspešan i da predstavlja glavnu nadu za razvoj globalnog Interneta“, ocenio je Danko Jevtović. On napominje da, ukoliko upravljanje Internetom pređe u ruke neke internacionalne međuvladine organizacije (kao što su ITU, UN ili sl), postoji velika opasnost da nestane „jedan Internet“ i da globalna mreža postane konfederacija nacionalnih mreža, slično kao što je to sa tradicionalnim telefonskim sistemom. Mnoge zemlje i ekonomske sile poput Kine i Rusije žele decentralizovati upravljanje Internetom, a ideja je zapravo da svaka zemlja ili grupa zemalja (poput EU), sama administrira dodelu domena. Internet stručnjaci govore o opasnosti koja se krije iza ovog nauma, jer bi u tom slučaju svaka zemlja zasebno mogla kontrolsati pristup Internetu svojih građana i to na mnogo suptilniji način nego danas.\n„Ovde se radi o mnogo značajnijim pitanjima od same dodele domena pošto je danas Internet glavni komunikacioni kanal i platforma. Mali nacionalni Interneti bi možda sa jedne strane bili sigurniji, ali bi bili pod direktnom kontrolom Vlada što bi dovelo do usporavanja globalizacije, do smanjenja konkurencije i potencijalno velikog ograničenja ličnih sloboda“, ocenio je Jevtović.\nSa njim se složio i Milan Janković, direktor Republičke agencije za elektronske komunikacije (RATEL), koji je tokom panel diskusije napomenuo da je Internet prostor sa velikim brojem aktera i da je u interesu svake države i svakog korisnika da ne dođe do cepkanja globalne mreže koju danas poznajemo.\nPo rečima Vladimira Radunovića moguća su tri scenarija: da dođe do cepkanja Interneta i to ne samo po državama, da uloga ICANN-a ojača, a treći i najpogodniji scenario je da se napravi balans između korporativnog, javnog sektora i nekih regulatornih tela.\nNa diskusiji je zaključeno da će ove promene osetiti svako od nas i da domaća javnost ima interesa i resursa da se aktivno uključi u globalne procese upravljanja Internetom. RNIDS je aktivno uključen u rad ICANN-a i u okviru svojih aktivnosti će nastaviti da obaveštava i motiviše domaću internet zajednicu da se aktivno uključi u globalne procese. Takođe, Srbija ima predstavnike u organizacijama kao što su Savet Evrope, Međunarodna unija za telekomunikacije (ITU), Internet društvo (ISOC) i Forum o upravljanju Internetom (IGF) i može aktivno da doprinese procesu konsultacija o tome kako će novi sistem upravljanja Internetom izgledati u budućnosti.


Zoran Predin: U Nišu imam puno srodnih duša Mladi u borbi protiv klimatskih promena – e-priručnik za srednjoškolce\nPolaznici Pravosudne akademije bili su gosti Centra za pravne studije iz Madrida (Centro de estudios juridicos), gde su, u sklopu predviđenog programa slušali predavanja javnog tužioca, pohađali jednodnevni kurs i obuku o funkcionisanju španskog pravosuđa i posetili Madridski zatvor. Poslednjeg dana boravka u Španiji izveli su simulaciju suđenja kako bi svoje kolege iz raznih evropskih država upoznali sa tokom krivičnog postupka u Srbiji, za šta su dobili pohvale organizatora. Ovom prilikom niški tim se posebno zahvalio Evropskoj mreži za trening sudija, kao i Pravosudnoj akademiji RS, na mogućnosti da pokažu svoje znanje i trud, kao i na tome što su njihova zalaganja na adekvatan način prepoznata.\nInače, tim polaznika Pravosudne akademije iz Niša, koji čine Luka Anđelković, Jelena Mihajlović i Gala Bogosavljević, sa mentorkom – sudijom Apelacionog suda u Nišu Gordanom Pavlović, decembra prošle godine pobedio je na prestižnom Themis takmičenju pravosudnih akademija Evrope, u Lisabonu, u organizaciji Evropske mreže za trening sudija.\nKao najbolje plasirani, tim iz Niša dobio je petodnevno studijsko putovanje i posetu Centru za obuku javnih tužilaca u Madridu u maju ove godine.


Nova pravila na Tviteru: Da li znate šta je doksing? - Aktuelnosti US\nDoksing je pretraga i objavljivanje informacija o određenoj osobi na internetu, obično sa lošom namerom. U pokušaju da spreči objavljivanje ovakvih snimaka i ugrožavanje, pre svega, manjinskih grupa, Tviter je doneo odluku da će zabraniti deljenje fotografija ili video-snimaka privatnih lica bez njihovog pristanka.\nTakođe, iz Tvitera su naveli da je zabranjeno i objavljivanje privatnih podataka o ljudima, kao i pretnje ili podsticanje drugih da to učine. Namera platforme je da spreči zloupotrebu i deljenje ovakvih stvari, koje bi mogle da posluže za uznemiravanje, zastrašivanje i otkrivanje identiteta privatnih pojedinaca.\nMeđutim, fotografije ili video snimci koji prikazuju ljude na javnim događajima, poput velikih protesta, koncerata ili sportskih mečeva, generalno ne krše ovu odluku. Komentari koji su se pojavili na društvenim mrežama, ali i u stručnoj javnosti, govore o tome da je ovakva odluka Tvitera pozitivna, ali da i dalje mogu postojati određeni problemi.\n„Nova politika daje žrtvama zlostavljanja i uznemiravanja nove mogućnosti. Ipak, za sada moramo da sačekamo da vidimo kakve će posledice odluka Tvitera izazvati“, rekla je Sara Roberts iz Centra za kritičko ispitivanje interneta na Kalifornijskom univerzitetu.\nOrganizacija „Big Brother Watch“, koja se bavi zaštitom i bezbednošću na internetu, kaže da je ova odluka dobronamerna, ali da je preširoka i loše napisana.\nDodela Zlatnih globusa bez prenosa uživo\nStručnjak za internet bezbednost Karl Malamud je rekao šta misle time što je naveo da „morate i od svoje mačke da tražite dozvolu kako biste objavili njenu fotografiju“.\nBez obzira na pozitivne strane ove odluke, i dalje ima mesta za zloupotrebu. Pre nekoliko godina, na primer, sa Jutuba je sklonjen video-zapis sa sigurnosne kamere, na kome se vidi da su policajci upotrebili prekomernu silu. Ovaj snimak je uklonjen zbog toga što se otkriva identitet policajca – a sve se to desilo mnogo pre nego što je Tviter promenio pravila.\nIZVOR: EURONEWS I FOTO: UNSPLASH\nTags: bezbednost na internetudeljenje fotografijadoksingDrustvene mrezeInternetobjavljivanje informacijaodluka tviteraotkrivanje identitetapretnjeprivatna licatwitter\nAmerikanac osuđen jer je stavljao žilete i eksere u testo za picu\nRoditelji osumnjičenog za pucnjavu u Mičigenu odbacili krivicu za ubistvo\nKorisnici koji čekaju veći iPhone SE model moraće da se strpe još neko vreme. Prema navodima analitičara Rosa Janga, iPhone...\nOčekuje se da će Samsung za nekoliko nedelja predstaviti svoju najnoviju Galaxy S22 seriju telefona, a u međuvremenu su se...\nNovi iPhone 14 će biti predstavljen tek u septembru, a curenje informacija i širenje glasina o novom modelu ne jenjava....\nNove Apple naočare treba da se pojave na svetskom tržištu sa novim funkcijama. Međutim, trenutno se najviše govori o tome da...\nRad od kuće postao je normalna stvar za milione ljudi širom sveta. Međutim, to ne znači da je dovoljno samo...\nIzvori bliski kompaniji Sony ističu da će se nastaviti sa proizvodnjom PlayStation 4 konzola, uprkos ranijim najavama o prekidu proizvodnje...\nFirefox konstantno radi na unapređenju privatnosti korisnika, a jedna od kompanijinih najboljih funkcija sada stiže na Android. Za Android verziju...\nPopularni servis kompanije Google ostvario je veliko dostignuće po broju instalacija. U ovom trenutku, besplatni servis za razmenu elektronske pošte...\nVlasnici električnih automobila najčešće se pitaju na koji način mogu da produže vek i trajanje baterije svog četvorotočka, a jedan...\nNova opcija na Instagramu za ograničen broj korisnika\nInstagram testira opciju privatnih lajkova na priče, ali trenutno opciju ima ograničen broj korisnika. Iz Instagrama su potvrdili da ova...


Savski trg sa spomenikom Stefanu Nemanji gotov u drugoj polovini septembra - Gradska opština Savski venac\nZamenik gradonačelnika Beograda Goran Vesić rekao je da je temelj za budući spomenik Stefanu Nemanji na Savskom trgu završen, a sam spomenik iz Rusije trebalo bi da pristigne u najskorijem mogućem roku. Kada je reč o radovima na Savskom trgu, čitava rekonstrukcija trebalo bi da bude završena u drugoj polovini septembra.\n– Spomenik će biti visine 23 metra, što je visina sedmospratne zgrade, zbog čega je i postavljen temelj na šipovima na dubini od petnaest metara. To će biti najveći spomenik u Srbiji i na taj način ćemo se odužiti onome ko je osnovao srednjovekovnu srpsku državu – rekao je Vesić, podsećajući da je predlog za izgradnju spomenika dao predsednik Aleksandar Vučić.\nZamenik gradonačelnika je dodao i da će na Savskom trgu biti zasađeno 250 novih stabala, te da će oko 4.000 metara kvadratnih biti pod travnatom površinom. On je podsetio da će se saobraćaj odvijati po obodima rekonstruisanog Savskog trga.\n– Punim tempom radi se na izgradnji nove autobuske stanice u Bloku 42. Počinju radovi i na pristupnim saobraćajnicama. Beograd se ubrzano razvija, poštujemo istoriju, ali i hrlimo u budućnost – zaključio je zamenik gradonačelnika.


"Bombe u laptopovima su samo pitanje vremena" - Radio 021\nArhiva » Vesti » Radio 021 20.05.2017\nRadio 021 subota, 20. maj 2017. | index.hr\nŽan-Pol Labord obratio se novinarima nakon što su vlasti odlučile da odustanu od zabrane laptopova na letovima iz Evrope u SAD. Trenutno je zabranjeno unošenje laptopova na letovima iz osam država: Turske, Maroka, Jordana, Egipta, Ujedinjenih Arapskih Emirata, Katara, Saudijske Arabije i Kuvajta.\nIslamska država gubi teritoriju u Siriji i Iraku, pa Labord tvrdi da će borci koji su došli iz Evrope uskoro početi da vraćaju. Dodao je da nekoliko evropskih država veruje da će se vratiti tri puta više militanata nego u celoj protekloj godini.\n"Uprkos ograničenjima putovanja teroristi će pokušati da pređu granice, naročito švercovanjem", rekao je Labord.\nTakođe je izjavio da nije siguran može li ID izvesti napad laptop-bombom, ali je siguran da to mogu grupe organizovanih kriminalaca kojima će se obratiti za pomoć pri povratku u Evropu.\nU sredu je održan sastanak službenika SAD i Evropske unije. Sastanak je sazvala EU nakon što je primila izveštaj da američke vlasti imaju nove informacije o pretvaranju delova laptopova u eksplozivne naprave. Nisu objavljene informacije o specifičnim pretnjama.\nKuvajt Turska Sirija Egipat Maroko Katar Irak UN


RTS :: Zbog nasilja nad majkom ćerka iseljena iz porodične kuće\nHronika Zbog nasilja nad majkom ćerka iseljena iz porodične kuće\npetak, 03. avg 2018, 10:45 -> 11:05\nNaime, nakon požara u porodičnoj kući, ćerka je svojim sredstvima učestvovala u saniranju nastalog oštećenja i od roditelja je zahtevala da potpišu dokument kojim bi potvrdili da je ona izvršila ulaganje u porodično domaćinstvo u vrednosti od 37.000 evra.\nKada je odlučila da se vrati u porodičnu kuću, 19. juna 2017. godine, tužena ćerka je odbila da joj otključa vrata, pa je majka sve prijavila policiji.\nCilj presude spokoj i bezbednost\nU skladu sa Zakonom o sprečavanju nasilja u porodici koji je počeo da se primenjuje neposredno pre toga, ćerka je privremeno udaljena od kuće na 30 dana, ali je između 13. i 14. jula 2017. godine prekršila tu zabranu i ušla u predsoblje porodične kuće, zbog čega je pravnosnažnom presudom osuđena i kažnjena.\n"Tužilja (majka) oseća veliki pritisak usled izloženosti psihičkom nasilju od ćerke, ne oseća se spokojno u svom domu, što utiče na njeno već ugroženo zdravstveno stanje. Tužena sa ocem živi u kući svoje tetke, očeve sestre. Brak između tužilje i oca tužene je razveden", navodi se u presudi.\nDalje se dodaje da te mere treba da zaštite žrtve porodičnog nasilja, da im obezbede mir, spokoj i bezbednost za određeni vremenski period, život bez straha od daljeg nasilja, oslobađanje od trauma i oporavak od zadobijenih povreda.\n(petak, 03. avg 2018, 11:41)\nTo je slika Srbije sa evropskim vrednostima.


Sada su uspešna kompanija ali na početku..."Prve dve-tri godine radili smo za 100 EUR plate" - Bizlife.rs\nU Srbiji je više od 93 odsto celokupne finansijske aktive koncentrisano u bankarskom sektoru što uopšte nije slučaj u drugim zemljama regiona i u svetu. Ako pričamo o eksternom finansiranju, u Srbiji su banke daleko dominantan izvor tog finansiranja.\nSa druge strane, ako vam banka kaže ne, to ne znači nužno da postoji krivac zbog čega se neki poslovni odnos nije desio. Jednostavno, za određene kompanije u određenoj fazi razvoja finansiranje putem bankarskih kredita nije prava opcija.\nMilisavljević kaže da njima banke još uvek nisu rekle ne, jer ih u početku nisu ni pitali, a kasnije im nisu rekle jer su već imali malo uspeha iza sebe pa su prihvatili da im daju neke kredite. Kako kaže, banka ne može da vam da kredit na lepe oči, već mora da ima neko pokriće što vi kao nova kompanija uglavnom nemate.\n„Mi smo krenuli 2011. godine, kada su i svet i Srbija dosta drugačije izgledali naročito po pitanju start-apa bilo kakve prirode, po pitanju pristupa kapitalu, znanju, bilo čemu i pristupa investicijama nije bilo skoro apsolutno nikakvog. Mi smo prve dve-tri godine bili prisiljeni da radimo skoro za džabe ili za neke smešne plate od po 100-200 evra čisto da simbolično pokažemo da smo neka firma, jer nije bilo drugog finansiranja. Morali smo da se finansiramo samo od onog što zaradimo i zarađivali smo toliko koliko smo uspevali“, priča direktor kompanije Strawberry Energy.\n„Uglavnom svaki novi investitor kada dolazi u firmu postavlja neke svoje uslove, sem ako vi niste toliko velika zvezda kao što je Fejsbuk pa se svi polome da investiraju u vas, onda vi diktirate uslove. Ako ste vi jedan prosečan startap onda uglavnom investitori diktiraju uslove i oni vam kažu ok, mi ćemo vam dati toliko i toliko para ali ovo su uslovi. Mi smo uspeli da uradimo 4-5 rundi finansiranja, što lokalno što u inostranstvu, bez drastičnog menjanja shareholders agreementa gde se definišu prava i obaveze“, kaže Milisavljević.\nPostoje 2 vrste investitora\nMilovanović ističe da postoje dve vrste investitora – oni koji su vrlo aktivni i žele da se uključe u biznis i da pomognu na neki način i oni koje ne interesuje baš mnogo šta se dešava, imaju previše svog posla, bave se nekim drugim poslom. Oni su uložili sad da bi za pet godina imali 3 puta, 5 puta onoga što su uložili.\n„Sticajem okolnosti, pošto sam ja poslednje četiri godine baziran u Londonu, upoznao sam osnivača jedne velike firme u oblasti proširene stvarnosti. Oni su bili lideri u tome i samo jednog dana osvane u novinama da su bankrotirali, da je cela firma od recimo 800 ljudi potpuno bankrotirala, raspuštena, da se rasprodaje to malo imovine što im je ostalo, a bili su preko milijardu vredni”.\n“Određeni investitori koje su imali su blokirali novu rundu, firma ostane bez novca, postojalo je neko neslaganje između investitora unutar firme i određeni investitori koji su bili već u firmi koji su uložili neki novac su iz nekog razloga blokirali uzimanje nove investicije. I iako je firma imala nekog drugog ko je hteo da uloži firma je bankrotirala i nestala sa scene zato što su neki određeni investitori blokirali novu rundu tako da to nimalo nije šala“, priča Milisavljević.\n„Beotel je kao firma počeo da radi 1996. godine i samo to vreme kada je firma nastala i kako je nastala, kao deo jednog velikog državnog poslovnog sistema telefonije je uslovilo razvoj firme. Početak industrije u kojoj su svi hteli da imaju taj servis u kući, da probaju, dakle nije bio problem širiti posao i nije bio problem rasti. Banke su postojale kao jedini način finansiranja i uglavnom su bile državne. Mi smo tada dobili podršku, lako je bilo jer je veliki sistem bio iza nas, biznis zdrav“, kaže Peđa Popić, direktor BeotelNeta.\n„Jesu one bile komplementarne u servisima, ali je bila potpuno drugačija filozofija funkcionisanja ljudi i korporativna kultura. Nekad može da zavara nekog sa strane kako eto preko noći se pojavila neka nova firma, nešto novo se pojavilo na tržištu, zove se ovako ili onako. To je samo pojavni oblik. Tu toliko stvari u pozadini treba da se desi, da se reorganizuje i postavi prema totalno nekim drugačijim principima poslovanja ako su oni striktno i jasno definisani, ako nisu onda ima haosa u pozadini. U slučaju ako je privatni fond neki investitor obično su to firme koje imaju jasno definisane svoje procedure, očekivanja i pomažu značajno da se postavi biznis i operativno finkcionisanje na transparentan i efikasan način“, kaže Popić.\nDakle, kada vas finansira privatan fond, investitor iako ne plaćate mesečnu kamatu za investiciju koju ste dobili ipak ste dužni da nešto i izgubite, odnosno gubite fleksibilnost i vaše poslovanje postaje značajno birokratizovanije.\nbankarstvo kredit investicije biznis investicioni fond beotelnet Strawberry Energy


Svetski dan borbe protiv hipertenzije – RADIO TELEVIZIJA BOR\nSRBIJA, BOR – Opterećeni svakodnevicom i bržim načinom života, ljudi sve češće boluju od hipertenzije, odnosno povišenog krvnog pritiska. Ova bolest ne pojavljuje se sa težim simptomima, pa su redovne kontrole veoma važne u prevenciji ozbiljnijih problema uzrokovanih hipertenzijom. Povišen krvni pritisak je jedan od ozbiljnijih faktora rizika za pojavu najvećeg broja bolesti srca, krvnih sudova i šloga. Svetski dan borbe protiv hipertenzije, 14. maj, obeležava se nizom manifestacija u cilju podizanja svesti građana o značaju redovnog merenja krvnog pritiska, kako bi se hipertenzija pravovremeno dijagnostifikovala i lečila.\nVeliki uticaj na ranu pojavu hipertenzije imaju nezdrav način ishrane i nedovoljna fizička aktivnost. Higijensko-dijetetski režim ishrane podrazumeva smanjenje unosa soli i tečnosti, smanjenje težine, povećanje fizičke aktivnosti, smanjen unos kafe i alkohola, kao i smanjenje stresa.\nOrgani koji najviše trpe i stradaju u hipertenziji su srce, oči, bubrezi i krvni sudovi. Simptomi koje najčešće imaju bolesnici sa povišenim pritiskom su zujanje u ušima, nestabilnost pri hodu, bol u grudima, nedostatak vazduha, osećaj ubrzanog ili nepravilnog rada srca.\nArterijska hipertenzija, ili povišen krvni pritisak je, po definiciji Svetske zdravstvene organizacije, stanje u kome je sistolni, odnosno gornji pritisak viši od 140, a dijastolni, ili donji, viši od 90 milimetara živinog stuba. Lekari apeluju na pacijente da redovno proveravaju pritisak i postupaju u skladu prepisanom terapijom.\n[iframe frameborder=“0″ width=“600″ height=“450″ src=“//www.dailymotion.com/embed/video/x2q66zu“ allowfullscreen ]\nTags: Bor, hipertenzija, Srbija, zdravstvo\nPrevious Međunarodni dan medicinskih sestara\nNext „Interventna kardiologija-dijagnostika i terapija koronarne bolesti“


Mediji saveznici u razbijanju negativnih uvjerenja prema LGBTIQ zajednici - Health UP\n23 sep 2019\t0 comment\teditor\nMediji predstavljaju moćan instrument promocije i zaštite ljudskih prava. Imajući u vidu da se mediji nazivaju čuvarima demokratije jednog društva, te da bez poštovanja ljudskih prava, posebno osjetljivih grupa, nema govora o osnovnim principima demokratije, jasno je da mediji i ljudska prava treba da idu zajedno.\nKrajem 2015. godine u Podgorici je predstavljen Zbornik radova “Predstavljanje rodnih manjinskih grupa u medijima: Srbija, Crna Gora i Makedonija” u okviru istoimenog projekta. Predmet istraživanja projekta su bile parade ponosa u Crnoj Gori i Srbiji i Nedelja ponosa u Makedoniji i način na koji su mediji pratili te događaje. Kako je tada saopšteno, crnogorski mediji imali su proaktivnu ulogu u izvještavanju o drugoj Paradi ponosa LGBTIQ osoba u Podgorici i pomogli su da taj događaj prođe u normalnoj atmosferi. Istraživanje je pokazalo da su „mediji proaktivno djelovali i senzibilisali samu javnost“. Autori su naveli da su „crnogorski medijski sadržaji i konteksti koje je proizvodila medijska zajednica u odnosu na temu Parade ponosa bili kvalitetni“. Pomenuto istraživanje potvrdilo je veliku moć medija u kreiranju sveukupne atmosfere u javnosti.\nMonitoring medija tokom nekoliko mjeseci 2018. godine, nevladinih organizacija „35mm“ i SAFRA o izvještavanju medija o marginalizovanim grupama, pokazao je da su štampani mediji poštovali Kodeks novinara/ki prilikom izvještavanja o marginalizovanim grupama, ali i da su LGBTIQ osobe i bivši korisnici psihoaktivnih supstanci i dalje najnezastupljeniji u sredstvima javnog informisanja. Monitoring se bazirao na izvještavanje štampanih medija o osjetljivim grupama: mladima, osobama sa invaliditetom, ženama, žrtvama nasilja, i već pomenutim grupama. Tako i unutar grupa koje su rijetko na agendama medija, postoje grupe koje se nalaze na začelju.\nIstraživanje Centra za građansko obrazovanje, rađeno u februaru ove godine, pokazuje da raste udio građana koji vjeruju da je priča o LGBT osobama prenaglašena i da su oni zapravo normalna pojava u civilizovanom svijetu. Sada je taj udio 60 u odnosu na 39 odsto u 2016. godini. Isto istraživanje pokazuje da najznačajniju ulogu u borbi protiv homofobije imaju: Ministarstvo za ljudska i manjinska prava, obrazovne institucije i nevladine organizacije. Da mediji imaju najznačajniju ulogu u ovoj borbi smatra šest odsto građana.\nPrvu Paradu ponosa organizovao je LGBT Forum Progres u Budvi 2013. godine i tada su svi mediji izvještavali o napadima na učesnike, kao i o prijetnjama organizatorima. Nakon Budve, Kvir Montenegro je svake godine organizovao Prajd u Podgorici. Prvobitne slike vandalizma, napada i mržnje prema LGBTIQ osobama, sa oba događaja, zamijenile su priče o realnim životima pripadnika/ca zajednice. Ovakve priče doprinose smanjenu nerazumijevanja i neprihvatanja različitosti.\nZa sada ne postoji sveobuhvatan monitoring medija i istraživanje o izvještavanju medija o LGBTIQ populaciji i temama u vezi sa ovim pitanjem. Ipak, primjetno jeste sve češće interesovanje medija za pomenutu populaciju. Senzacionalističke naslove i izvještaje zamjenjuju tople ljudske priče. Međutim, još uvijek medijsku pažnju na svojim leđima uglavnom nose aktivisti/kinje nevladinih organizacija koje se bave LGBTIQ pravima.\nTokom protekle decenije nevladine organizacije su organizovale različite aktivnosti posvećene predstavnicima medija i priredile materijale za bolje razumijevanje LGBTIQ prava i terminologije. Asocijacija Spektra predstavila je „Preporuke za medijsko izvještavanje o transrodnim, rodno varijantnim i interpolnim osobama“ koje predstavljaju dobar alat u svakodnevnoj praksi za novinare. I regionalne organizacije koje se bore za prava LGBTIQ osoba su medije prepoznale kao moćne i neizostavne saveznike u borbi protiv homofobije. Tako je Sarajevski otvoreni centar napravio „Priručnik za novinare/ke o profesionalnom i etičkom izvještavanju o LGBT temama“ koji predstavlja doprinos profesionalizaciji medija, ne samo u Bosni i Hercegovini, već regionalnom prostoru.\nU toku je reforma crnogorskih medijskih zakona, ali aktuelni Zakon o medijima kaže da je „zabranjeno objavljivanje informacija i mišljenja kojima se podstiče diskriminacija, mržnja ili nasilje protiv osoba ili grupe osoba zbog njihovog pripadanja ili nepripadanja nekoj rasi, vjeri, naciji, etničkoj grupi, polu ili seksualnoj orijentaciji“. I Kodeks novinara/ki Crne Gore u osnovnim načelima daje preporuke da „rasu, vjeru, nacionalnost, seksualnu orijentaciju, rodno predjeljenje, porodični status, fizičko i mentalno stanje ili bolest, kao i političku pripadnost, novinar/ka će pomenuti samo ako je to neophodno za potpunu informaciju u interesu javnosti“.\nMediji u Crnoj Gori iz godine u godinu sve profesionalnije i kvalitetnije obnašaju funkciju čuvara demokratije kada su prava LGBTIQ osoba u pitanju. Medijskim sadržajima koji su raznovrsniji doprinose da grupa, koja često trpi nasilje i diskriminaciju zbog negativnih uvjerenja javnosti, bude osnažena i ohrabrena da stane u odbranu svojih ljudskih prava. Prava koja, u odnosu na većinsku populaciju, nisu sva zakonski dostupna.\nNovinarka i autorka romana "U svoja četri zida"


Na kraju proizvodnje legendarnog Morgan Plus 40, britanski proizvođač automobila Morgan predstavlja posebno limitirano izdanje Anniversari Edition.\nKao oproštaj, biće napravljeno dvadeset primeraka limitiranog izdanja Morgan Plus 40 Anniversari Edition, kojim će da se obeleži sedamdeseta godišnjica njihovog najprodavanijeg modela, jer će od marta ove godine da ga zameni novi Morgan Plus Four, zasnovan na novoj aluminijskoj platformi CKS Generation. Pre prekida proizvodnje zbog mera pandemije virusa korona, kompanija je uspela da identifikuje prva četiri slučaja.\nPoslednji automobili ograničene serije biće napravljeni na čeličnoj platformi, biće zlatne boje, prepoznatljivi po posebnim oznakama i po sjajnoj platinastoj nijansi spoljašnjosti. Morganova platforma na bazi čelika, prvi put je predstavljena u Morgan 4/4 modelu 1936. godine, nagrađena je nakon sjajnog perioda upotrebe.\nVidljivost limitiranog izdanja biće istaknuta i u unutrašnjosti, pored pločice na armaturnoj ploči, pažnju će da privlače i pažljivo odabrana koža kojom su presvučena sedišta i ukrasne aplikacije, posebne prostirke i crni upravljač obložen crnom kožom.\nSpecijalna serija Anniversari Edition dobiće takođe, snažniji motor, uz pomoć sportskog odeljenja Aero Racing, dvolitarski Fordov motor unapređen je od postojećih 115 kW (157 KS) na 134 kW (183 KS). Biće opremljen sportskim izduvnim sistemom. Uz rafinirani zvuk novog izduvnog sistema, postizaće ubrzanje iz mesta do 100 km/h za manje od sedam sekundi.\nMorganova nova era, koja počinje nastupom Morgan Plus Four, donosi još moćniji BMW motor opremljen turbopunjačem, pored aluminijumske platforme, ali uprkos tome što je moderan, očekuje se da će zadržati šarm originalnog u kojem će kupci specijalnog Anniversari Edition uživati u savršenstvu. Očekuje se da će cena Morgan Plus 40 Anniversary Edition biti 60,995 funti (68,495 evra), a svih dvadeset primeraka već je rezervisano.


Kako se finansira Solidarna kuhinja? - Solidarna kuhinja\nKako se finansira Solidarna kuhinja?\nSolidarnu kuhinju čini mreža ljudi koji izdvajaju svoj rad, vreme ili novac kako bi pomogli ugroženim članovima zajednice, ali i skrenuli pažnju na sistemske uzroke problema u društvu. Jedan od tememljnih principa na kojima organizacija počiva je uverenje da solidarnost i pomaganje drugima ne bi trebalo koristiti za samopromociju i reklamu. Važno je iskoristiti svaku priliku da se u javnosti ukaže na probleme, ali to ne sme postati prostor za skupljanje marketinških bodova.\nZbog toga je gotovo na samom početku doneta odluka da se Solidarna kuhinja finansira isključivo od donacija pojedinaca. To znači da ne primamo donacije od kompanija niti apliciramo za domaće i strane projekte. Verujemo da samo tako možemo ostati potpuno nezavisni u svom radu. Ne želimo da budemo poligon preko kojeg će kompanije da grade imidž društvene odgovornosti, tako što će nam proslediti deo svog marketiškog bužeta.\nDešavalo se da nas kontaktiraju kompanije koje radnicima plaćaju minimalne plate, čiji radnici rade u uslovima koji ugrožavaju zdravlje, a koji nemaju pravo na bolovanje, kao i firme koje zbog profita nanose direktnu i nepopravljivu štetu društvu. U takvim situacijama uvek predložimo kompanijama i gazdama da omoguće radnicima dostojanstvenu platu i uslove rada, da taj novac usmere direktno njima i spreče mogućnost da i njima jednog dana pomoć bude potrebna.\nSa druge strane nalaze se fondacije i organizacije koje raspolažu ogromnom količinom novca o čijem toku i načinu raspodele odlučuje nekolicina pojedinaca na pozicijama moći. Takozvana “donatorska zajednica” na osnovu kratkotrajnih trendova taj novac usmerava ka civilnom i javnom sektoru kako bi im pomogla u borbi sa određenim (trenutno popularnim) problemom.\nOsim toga, shodno moći koju imaju, iste fondacije i organizacije finansiraju kampanje za različite zakone i uredbe koje uništavaju radnička prava i borbu, dok paralelno kreiraju pozitivnu sliku o sebi podržavajući projekte koje će pomoći životima dvoje od hiljadu ljudi koje su prethodno uništili. Mi smo svesni da ne treba da se uzdamo da neko drugi, ko nema uvid u to kako živimo može da razume šta nam je potrebno.\nZbog toga verujemo da pitanje prava na hranu i slobode od gladi ne sme biti pitanje nikakvog trenda. Svaki takav vid raspodele novca ne predstavlja korak ka rešavanju, već ka prihvatanju problema siromaštva. Upravo zato insistiramo na razlici između solidarnosti i milostinje – za razliku od solidarnosti koja podrazumeva problematizovanje odnosa moći koje dovode do siromaštva i eksploatišu ga, milosrđe i filantropija prihvataju stanje stvari kakvo jeste i dalje ga reprodukuju.\nPrethodne nedelje podelili smo 474 obroka pasulja, paste bolonjeze i grzanskog gulaša, kao i dezert u nedelju.\nUkoliko želite da podržite rad Solidarne kuhinje putem donacija, uplatu možete izvršiti na račun 160-6000001211075-56 (Primalac: Solidarna kuhinja) ili putem paypala na linku www.paypal.me/solidarnakuhinja.


Kurti u Bratislavi ponovio optuzbe za genocid\nTanjug 3. juna 2022. 15:36\nBRATISLAVA – Premijer privremenih prištinskih institucija Aljbin Kurti je na forumu „Globsek“ u Bratislavi izjavio da je u dijalogu s Beogradom, pod pokroviteljstvom Brisela, bio konstruktivan i kreativan i da je potreban principijelan dijalog između dve ravnopravne strane, uz, kako je naveo, dogovor koji se zasniva na međusobnom priznanju.\nKurti je to rekao učestvujući na panelu zajedno sa predsednikom Crne Gore Milom Đukanovićem, izaslanikom EU Miroslavom Lajčakom, izaslanikom Velike Britanije Stjuartom Pičom i premijerom Severne Makedonije Dimitrom Kovačevskim.\nKurti je takođe ponovio optužbe za genocid na račun Srbije.\n„Nažalost Srbija kaže da nas nikada neće priznati i da neće priznati zločine iz prošlosti, a ovo drugo nas više boli od ovog prvog“, kazao je on.\nKurti je naveo da, uprkos negiranju zločina i genocida od strane Srbije, Priština pokušava da sa specijalnim izaslanikom Lajčakom postigne sporazum o registarskim tablicama, zasnovano na reciprocitetu, prenosi Kosovo onlajn.\nKosovski premijer je istakao i da veruje „da je EU naša sudbina“.\n„Evropa je naš kontinent, Kosovo je uspešna priča i radujemo se pozitivnom odgovoru Saveta Evrope kada je u pitanju naša aplikacija za članstvo“, poručio je Kurti.


Asfaltiran prilazni put za Vatrogasni dom u Vidi II Radio Gradačac – 56 godina sa vama…\nProšlog vikenda završeni su radovi na vanjskom uređenju Vatrogasnog doma u Gradačcu čime su se stvorili uslovi za dobijanje Upotrebne dozvole i svečano otvaranje ovog objekta. Vatrogasni dom se nalazi u mjesnoj zajednici Vida II i osim prostorija za vatrogasnu jedinicu bit će osposobljene i opremljene i prostorije mjesne zajednice Vida II koje će biti na raspolaganju za društveno djelovanje i održavanje kulturnih i drugih programa.\nNapominjemo da je već završeno unutrašnje uređenje i nabavljena sva potrebna oprema i namještaj za smještaj profesionalne Vatrogasne jedinice Gradačac u ovom objektu. Ukupna vrijednost radova na objektu, nabavka opreme, namještaja i alata iznosi oko 350.000 KM.\nZavršetkom ovih radova Gradačac će dobiti savremeni Vatrogasni dom gdje će biti osigurane adekvatne prostorije za redovan rad i smještaj opreme i vozila vatrogasaca, a u okviru njega nalazit će se i sala za sjednice, kancelarija za rad, garaža, skladište i kotlovnica.


Za sutra najavljen ledeni dan širom BiH – mojKontakt portal – Radio Televizija Kontakt\nZa sutra najavljen ledeni dan širom BiH\nU Republici Srpskoj i Federaciji BiH (FBiH) sutra se očekuje pretežno oblačno vrijeme i u mnogim mjestima biće ledeni dan, a najviša dnevna temperatura vazduha iznosiće od minus sedam do minus dva, na jugu do jedan, a na planinama od minus 10 stepeni Celzijusovih.\nJutro će biti hladno sa mrazom, uz minimalnu jutarnju temperaturu vazduha od minus devet do minus četiri, na planinama od minus 13, te na jugu od minus dva, a najviša od minus dva stepena Celzijusova, saopšteno je iz Republičkog hidrometeorološkog zavoda.\nTokom dana i dalje oblačno, u južnoj polovini zemlje sa slabim, lokalno i umjerenim snijegom, kojeg će biti i u niskoj Hercegovini, dok će u sjevernoj polovini zemlje biti suvo.\nDuvaće umjeren vjetar, sjevernog i sjeveroistočnog smjera, podaci su Federalnog hidrometeorološkog zavoda.\nTemperatura vazduha izmjerena u 13.00 časova: Bjelašnica minus 19, Kalinovik minus devet, Ivan sedlo minus sedam, Sokolac i Han Pijesak minus šest, Drinić i Čemerno minus pet, Mrkonjić Grad i Gacko minus četiri, Nevesinje, Srebrenica, Bugojno, Jajce, Livno i Sarajevo minus tri, Bijeljina, Ribnik, Šipovo, Gradačac, Sanski Most i Tuzla minus dva, te Novi Grad, Rudo, Srbac, Bihać i Drvar minus jedan stepen Celzijusov.\nU Banjaluci, Prijedoru, Bišegradu, Doboju, Foči, Zvorniku i Zenici u 13.00 časova izmjereno je nula, a u Bileći tri, Mostaru četiri, te Neumu i Trebinju šest stepeni Celzijusovih.\nTrivić: Digitalizovani udžbenici za prva tri razreda osnovne škole\nTiodorović: Kraće radno vrijeme ako brojke ne počnu padati


Zašto je Sarajevo u strahu od rezervista iz Srpske | Vestinet.rs\nPočetna POGLEDI\tZašto je Sarajevo u strahu od rezervista iz Srpske\nNapad na Republiku Srpsku zbog formiranja rezervnog sastava policije je spin uz pomoć koga Sarajevo pokušava da se skrene pažnju sa mnogo važnijih bezbednosnih problema, kao što je činjenica da namenska industrija u Federaciji BiH ilegalno proizvodi višak naoružanja.\nVranješ podseća da se slično događalo kada je MUP Srpske nabavio 2.500 pušaka za potrebe policije. I tada su pokušali da prikažu da iz Srpske dolazi opasnost po BiH.\n„Naravno da to nije tačno. Rezervni sastav policije, odnosno MUP RS neophodan je Srpskoj. Samo ću vam izneti nekoliko informacija. Trenutno RS zaostaje za nekih 4.000 policajaca u odnosu na FBiH. Čak i ovo povećanje kroz rezervu od nekih dvadesetak odsto, za nekih 1.300 policajaca opet neće dostići isti broj policajaca u Srpskoj i u Federaciji“, objašnjava Vranješ.\nPredsednik kluba poslanika „Zajedno za BiH“ u Parlamentu RS Edin Ramić odbacio je navode MUP-a RS da se rezervni sastav policije uvodi zbog problema s migrantima na teritoriji tog entiteta, jer ih usmeravaju u Federaciju BiH.\nRamić je dodao da su predložene izmene u suprotnosti s Ustavom BiH, evropskim konvencijama o ljudskim pravima i Zakonom o krivičnom postupku BiH, u delu koji predviđa mogućnost „legendiranja“, odnosno skrivanja identiteta osoba koje se mogu koristiti kao informatori ili prikriveni istražioci i najavio da zakon može da bude osporen.\nJoš ranije je Stranka demokratske akcije (SDA) Bakira Izetbegovića zapretila da će protiv RS preduzeti kontramere ukoliko zakon bude usvojen.\nMeđutim, prema Vranješovim rečima, radi se o guranju važnih bezbednosnih pitanja pod tepih, dok se marginalna pitanja predstavljaju kao goruća.\n„Priča da će rezervni sastav ugroziti BiH samo je spin na koji se pokušava skrenuti pažnja sa mnogo ozbiljnijih problema, a mnogo ozbiljniji problem je da se u Federaciji pravi višak i ilegalno deponovanje naoružanja“, objašnjava on.\nBakir IzetbegovićBIHMilorad DodikPolicijaRepublika SrpskarezervistiSarajevoSDA


Predsjednik Srbije Aleksandar Vučić poručio je da će se Srbija boriti za Novaka Đokovića, kao i da srpskom narodu nikada nisu uspjeli da uzmu srce, ponos i dostojanstvo.\nVučić je postavio pitanje australijskom premijeru Skotu Morisonu zašto izvršne vlasti Australije maltretiraju najboljeg svjetskog tenisera Novaka Đokovića i zašto se iživljavaju ne samo nad njim i njegovom porodicom, nego i cijelom nacijom.\nVučić je u video-obraćanju na svom "Instagram" profilu ocijenio da su napadi na Novaka Đokovića, državljanina Srbije, Srbina, građanina Srbije iz nepoznatih razloga dostigli te razmjere da je nemoguće da se ne oglasi i pruži odgovor Srbije Australiji.\nOn je napomenuo da vjerovatno ne bi ni riječ rekao da se poslije ponovljene odluke australijskih vlasti o ukidanju vize Đokoviću nije oglasio premijer Australije Skot Morison koji je rekao da je zadovoljan i da pozdravlja odluku o ukidanju vize najboljem svjetskom teniseru, Srbinu Novaku Đokoviću.\n"Začuđen sam pre svega zbog činjenice da prvo takve odluke donose izvršni organi vlasti, a posle pravovaljanih odluka sudskih organa vlasti", rekao je Vučić.\nOn je podsjetio da Srbiji nerijetko drže pridike o tome šta je vladavina prava te da samo može da zamisli kako bi to izgledalo kada bi u Srbiji neki ministar mogao da poništi odluke sudija.\n"Ako ste hteli Novaku da zabranite da 10. put osvoji trofej u Melburnu, zašto ga niste vratili odmah, zašto mu niste rekli da nije moguće da uđe u vašu zemlju, zašto ga maltretirate i iživljavate se, ne samo nad njim, već i nad njegovom porodicom, nad celom nacijom, slobodarskom i ponositom?", upitao je Vučić i istakao da će se Srbija boriti za Novaka Đokovića.\nU video obraćanju na svom Instagramu, Vučić je poručio da je Srbija suočena sa mnogo problema i pritiscima u regionu i iz cijelog svijeta. "Ali ono što nama kao narodu nikada nisu uspeli da uzmu je naše srce, ponos i dostojanstvo", rekao je, između ostalog, Vučić.\nDogovoren sabor Srbije i Srpske\nDodik sa Vučićem: Besprizorna politička i medijska kampanja protiv Srpske i srpskog naroda u BiH\nSastanak Dodika i Vučića trajao više od dva sata


januar 2014 - smatsa\nRadojica Rovčanin novi direktor SMATSA\nKontrola letenja Srbije i Crne Gore SMATSA Beograd 31.01.2014. god. Saopštenje za javnost Na predlog Vlade Srbije, danas je Nadzorni odbor Kontrole letenja Srbije i Crne Gore (SMATSA doo) razrešio dužnosti Slobodana Cvijana, vršioca dužnosti direktora SMATSA i imenovao Radojicu Rovčanina iz Beograda za direktora Kontrole letenja Srbije i Crne Gore. Radojica Rovčanin rođen je…\nKonkurs za upis u SAA\nSMATSA Vazduhoplovna akademija (SAA) objavljuje početak upisa u aprilsku klasu za obuku pilota za ATPL, CPL i PPL dozvole. Detaljne instrukcije o upisu možete naći na našem sajtu: http://www.saa.rs/index.php/sr/how Prijemni ispit biće održan 11. marta 2014. u SAA ( ulica Podvršanska 146, 26300 Vršac) sa sledećim sadržajem: 08:00 – 10:00 Registracija 10:00 – 11:00…\nKonkurs za instruktore letenja\nSMATSA Vazduhoplovna akademija (SAA) objavljuje početak upisa u aprilsku klasu za obuku Instruktora letenja. Potrebno je da zainteresovani studenti donesu svoju letačku dokumentaciju (dozvolu, knjižicu letenja i važeće lekarsko uverenje) u SAA 17.3.2014.godine između 9 i 15 časova (adresa: Podvršanska 146, 26300 Vršac, Srbija). Kandidatima koji ispunjavaju uslove biće zakazano kontrolno letenje u trajanju od sat…


Početna » Društvo » Page 10432\nBuš priznaje greške i eskalira rat\nKako se i očekivalo, predsednik Buš je u svom, ovog puta zaista ključnom, ako ne i istorijskom govoru, povećao broj američkih vojnika za 21 hiljadu na iračkom, naročito na bagdadskom frontu, uz istovremeno povećanje cene rata za novih desetak milijardi dolara. U suštini takozvanog novog kursa ili strategije nema mnogo novog, osim što je američki predsednik priznao da nije bilo uspeha u dosadašnjim poduhvatima, da su napravljene greške i da najveću odgovornost za to snosi sam.\nUbijeno 150 talibana u Avganistanu\nNATO je saopštio da je najmanje 150 talibana ubijeno u borbi u istočnom Avganistanu. „Buntovnici su bili praćeni kako se skupljaju u Pakistanu, a potom su prešli granicu kako bi izveli napad“, kaže se u saopštenju NATO. Borba se dogodila u avganistanskoj provinciji Paktika, blizu granice s Pakistanom.\nTADIĆ: Omogućiti glasanje invalidima\nPredsednik Srbije Boris Tadić zatražio je juče od Republičke izborne komisije da omogući invalidima glasanje na parlamentarnim izborima 21. januara, saopštila je pres služba Predsedništva. Invalidima treba obezbediti adekvatan prilaz, s rampama na svim glašačkim mestima, a onima koji ne mogu da dođu treba omogućiti da glasaju kod kuće, ukazuje Tadić.\nPAVLOVIĆ: Ciljna grupa apstinenti\nBranko Pavlović, nosilac izborne liste „Zato što mora bolje“ izjavio je juče u Novom Sadu da su ciljna grupa te izborne liste „građani koji su ‘pročitali’ sve stranke i odlučili da ne izađu na glasanje“.\nPavlović je na pres konferenciji izrazio uverenje da će većina takvih građana 24 sata pre početka izbora ipak doneti odluku da izađe na birališta i da očekuje da će većina njih glasati za izbornu listu koju on predvodi.\nVođa smene: Niko ništa nije video\nNiko mi nije javio da ima leševa – rekao je pred Većem za ratne zločine Okružnog suda u Beogradu na jučerašnjem suđenju za zločin srbijanske policije, ubistvo 48 civila u Suvoj Reci 1999, svedok Milovan Gogić. On je u vreme ubistva članova porodice Beriša na Reštanskom putu i u piceriji „Kalabrija“, neposredno po početku NATO intervencije, bio vođa smene u policijskoj stanici Suva Reka koja se nalazi u neposrednoj blizini mesta zločina.\nSatnicu zna prema bioritmu\nBivši pripadnik Jedinice za specijalne operacije Boško Jović izjavio je juče na suđenju za ubistvo premijera Zorana Đinđića da je na dan atentata oko 12 sati razgovarao s drugooptuženim Zvezdanom Jovanovićem u stanu na Bežanijskoj kosi. Prema optužnici, Jovanović je od 10 sati čekao u kancelariji u ulici Admirala Geprata 14 kako bi ubio Đinđića na ulazu u zgradu Vlade Srbije.\nTužilaštvo prikriva dokaze o umešanosti države\nTužilaštvo za ratne zločine ne radi valjano svoj posao, dok Veće za ratne zločine Okružnog suda u Beogradu „profesionalno, objektivno i nepristrasno obavlja sudsku funkciju“, ocenjuje Fond za humanitarno pravo (FHP) u juče objavljenom izveštaju.\nU Srbiji su u toku četiri suđenja za ratni zločin: dva za ratni zločin protiv Bošnjaka, jedno za ratni zločin protiv albanskih zarobljenika i jedno za ratni zločin protiv albanskih civila, podseća Fond.\nPatina istorije u mreži državne administracije\nPrema predlogu republičkih vlasti, među 12 opština koje će dobiti status grada biće i Šabac. Na to su Šapčani dugo čekali i podsećaju da je kroz istoriju pored Beograda Šabac bio važno uporište za dve carevine, a početkom 20.veka i glavna srpska luka.\nViši kustos šabačkog Muzeja Svetlanka Milutinović ukazuje da je u Svetskoj hronici Hartmana Šedela, iz 1493.\nObeležen Dan oslobođenja Niša\nDan oslobođenja Niša obeležen je juče u Narodnom pozorištu svečanom sednicom Skupštine grada i dodelom najvećeg gradskog priznanja, nagrade 11. januar za 2006. godinu.\nGradonačelnik Niša Smiljko Kostić uručio je nagrade 11. januar Pozorištu lutaka, u konkurenciji ustanova, kao i majstoru fotografije Jovanu Šurdiloviću i gastronomu Zoranu Miraševiću, u konkurenciji pojedinaca.\nNade nema ni u predizborna obećanja\nPrema zvaničnim procenama somborska fabrika hrane Panonka vredi 36 miliona evra, a na drugoj aukciji, u decembru, početna cena bila je 5,3 miliona evra, za 2,7 miliona evra niže nego na prvoj aukciji, ali nije bilo zainteresovanih kupaca. Obistinile su se crne slutnje Somboraca da ovaj nekadašnji gigant nema prođu, a pesimisti su dobili još jednu potvrdu jer u ovoj izbornoj kampanji niko nije pomenuo Panonku.\nIzlazak iz močvare nacionalnog primitivizma\nKomunisti Subotice odlučili su da na parlamentarnim izborima podrže Partiju ujedinjenih penzionera Srbije, na čelu s Jovanom Krkobabićem. Razlog za ovakvu odluku subotički komunisti vide u činjenici da se ova partija ne bori za vlast, već za životne interese običnih ljudi, i u očekivanju da će ulaskom u skupštinu PUPS između ostalog zahtevati promenu Zakona o usklađivanju penzija s rastom plata, reviziju privatizacije preduzeća koja su prodata tajkunima po bagatelnoj ceni, kao i za besplatno školstvo i zdravstvenu zaštitu.\nPogubno razaranje ekonomskih i političkih mehanizama\nIpak, iako su koreni savremenih ekonomsko-socijalnih nedaća i političkih konvulzija, u biti, dijagnostifikovani pomenutim i sličnim analizama novijeg datuma, sve to zajedno još ne otkriva celu istinu, odnosno ne „pokriva“ sve ključne dimenzije problema, uključujući i civilizacijski sunovrat koji se, koliko juče, dešavao pred našim očima.\nCvetko Riđošić pušten posle saslušanja\nIstražni sudija Okružnog suda u Novom Sadu Ankica Kurjački saslušala je juče direktora FK Vojvodina Cvetka Riđošića koji je osumnjičen da je počinio krivično delo zloupotrebe službenog položaja. Riđošić se sumnjiči, kako je saopšteno iz suda, da je u svojstvu direktora FK Vojvodina učestvovao u razgovorima prilikom izvršenja ugovora o transferu igrača Miloša Krasića u moskovski CSK.\nŽIVKOV: G17 će nastaviti reforme u poljoprivredi\nNe sumnjam da će G17 Plus i u novoj vladi voditi Ministarstvo poljoprivrede, pogotovo što to niko neće, iako sada svi pričaju o poljoprivredi i zemljoradnicima nude razna obećanja, istakao je šef tima za poljoprivredu G17 Plus Goran Živkov na pres konferenciji.\nOn je naglasio da će ta stranka nastaviti sprovođenje započetih reformi u poljoprivredi čiji je tvorac G17 Plus i borbu za očuvanje sela.\n1 … 10.431 10.432 10.433 … 10.459


Tanjug 3. avgusta 2021. 08:45\nSIDNEJ – Vlasti australijske države Novi Južni Vels, sa glavnim gradom Sidnejom, saopštile su danas da bi mogle ublažiti zaključavanje zbog kovid-19 ako se vakciniše 50 odsto stanovništva, čak i ako se nove infekcije zadrže na trenutnom nivou.\nUkidanje strogih mera u najmnogoljudnijem Novom Južnom Velsu, kojima je predviđeno da do kraja avgusta pet miliona ljudi ostane kod kuće osim zbog prioritetnih potreba, išlo bi u prilog australijskom premijeru Skotu Morisonu, koji je pod intenzivnim pritiskom zbog spore imunizacije i nagovštaja druge ekonomske recesije u isto toliko godina, prenosi Rojters.\nNovi Južni Vels, koji čini trećinu australijske ekonomije od 1400 milijardi dolara, bori se da suzbije porast slučajeva visoko zarazne Delta varijante u Sidneju, najvećem gradu u zemlji, strogim zaključavanjem koje prema sadašnjem planu treba da bude ukinuto 29. avgusta.\nU državi je danas prijavljeno još 199 lokalnih infekcija kovid -19 za poslednja 24 časa, što je blizu 16 -mesečnog maksimuma od 239 infekcija zabeleženih u jednom danu prošle nedelje, a premijerka Gledis Beredžiklijan saopštila je da bi se mere mogle ublažiti ako bi se šest miliona ljudi vakcinisanlo do kraja zatvaranja.\n„Šest miliona imunizacija otprilike odgovara polovini populacije koja bi bila vakcinisana sa najmanje jednom ili dve doze, što daje dodatne mogučnosti za organizaciju života u periodu posle 29.avgusta“, rekla je Beredžiklijan novinarima u Sidneju.\nCilj Novog Južnog Velsa dolazi samo nekoliko dana nakon što je premijer Morison obećao da će zatvaranje biti „manje verovatno“ kada zemlja imunizuje 70 odsto svog stanovništva iznad 16 godina, što se očekuje do kraja godine, a trenutno se taj broj kreće oko 19 odsto.\nU međuvremenu, država Kvinslend prijavila je danas 16 novih slučajeva kovid-19 za poslednja 24 sata, što je najveći dnevni broj novih slučajeva u godini.\nIako je Australija u velikoj meri zadržala relativno nizak broj kovid-19 infekcija, sa nešto više od 34 500 slučajeva i 925 smrtnih ishoda bolesti, njena kampanja imunizacije suočila se sa više poteškoća zbog promene lekarskih preporuka o vakcinama AstraZeneka i problemima u snabdevanju Fajzerovim.


Izabran novi direktor UIL-a\nNaslovna Novosti Izabran novi direktor UIL-a\nArne Karlsen iz Danske izabran je za novog direktora UIL-a, od strane generalnog direktora UNESCO-a. Direktor međunarodnih odnosa u Danskoj školi obrazovanja na Arhus Univerzitetu u Kopenhagenu ima dugotrajno profesionalno iskustvo u predavanju i istraživanju i vodeću ulogu u nekoliko internacionalnih inicijativa celoživotnog učenja.\nOn je izvršni direktor Internacionalne alijanse instituta za celoživotno učenje (IALEI), program menadžer Erasmus Mundus evropskih master programa u politici i menadžmentu celoživotnog učenja, i predsedavajući ASEM obrazovnog i istraživačkog sedišta za celoživotno učenje (mreže azijskih i evropskih univerziteta i istraživača). Gospodin Karlsen je već dugo član UIL-a, između ostalog kao član konsultativne grupe za šestu Internacionalnu konferenciju o obrazovanju odraslih (CONFINTEA VI). Zauzeće svoju poziciju od 1. juna 2011.\nGospodin Karlsen će naslediti Adama Ouanea sa Malija, koji završava karijeru dugu skoro 30 godina u UNESCO-u. Pre nego što je postao predsednik tadašnjeg UNESCO Instituta za obrazovanje 2000. godine, radio je u UIE kao istraživač od 1982. do 1995. i u glavnom štabu UNESCO-a od 1995. do 2000.\nDočekujući gospodina Karlsena na skorašnjem sastanku predsedavajućih UIL-a, gospodin Ouane je rekao: "Sa njegovim velikim iskustvom i posvećenošću celoživotnom učenju, Arne Karlsen je u odličnoj poziciji da unapredi rad UIL-a na promovisanju celoživotnog učenja kako bi ono postalo realnost. Drago mi je da ostavljam Institut u njegovim sposobnim rukama."\nGospodin Karlsen je rekao: "Drago mi je što sam već imao priliku da upoznam zaposlene u Institutu, kao i predsedavajuće. Srećan sam jer dolazim na ovu poziciju. Radujem se ulozi upravljanja UIL-om u njegovoj nezamenljivoj ulozi u traženju jasnog određenja celoživotnog učenja za koje ja lično verujem da je kritičan za razvoj osoba i društava u svetu."


BOSIĆ SDS: Nisam glasao jer je to odluka Narodne skupštine RS :: Dešavanja u Bijeljini ::\n17. May 2021. / 18:19\nBOSIĆ SDS: Nisam glasao jer je to odluka Narodne skupštine RS\nPotpuna je laž tvrdnja specijalnog tima SNSD-a za prljave operacije Rajka Vasića i Dušanke Majkić, kao i njihovog šegrta Srđana Mazalice, da sam glasao suzdržano na izmjene zakona koje se tiču negiranja genocida, kaže delegat u Domu naroda Parlamentarne skupštine BiH Mladen Bosić (SDS).\n„Ja uopšte nisam glasao za tu tačku, kao ni za jednu drugu tačku u Domu naroda otkako je Narodna skupština Republike Srpske na 10. vanrednoj sjednici donijela zaključak da predstavnici iz Republike Srpske u institucijama u Sarajevu ne učestvuju u donošenju odluka na nivou BiH dok se ne riješi pitanja Ustavnog suda BiH“, izjavio je Bosić.\nTaj zaključak NSRS je, ističe Bosić, upravo bio prijedlog SNSD-a i njegovim nepoštovanjem su pokazali da im NSRS služi kao instrument dnevne politike, a ne najveća demokratska institucija Republike Srpske.\nBosić navodi da je takvim ponašanjem srušen kredibilitet Narodne skupštine RS, kao i svih drugih institucija za račun apsolutne vladavine jednog čovjeka.\nOn kaže da se pismeno obratio predsjedniku NSRS Nedeljku Čubriloviću i dobio objašnjenje da je odluka o neučestvovanju u donošenju odluka u Sarajevu i dalje važeća.\nOčigledno je, dodao je Bosić, da ovu odluku sada ne poštuju oni koji su je predložili.\nBosić kaže da gnusnim lažima na račun političkih protivnika SNSD pokušava skrenuti pažnju sa stvarnih problema u društvu i pljačke Republike Srpske.\n„Razumijem očajničku potrebu SNSD-ovih propagandista da skrenu pažnju sa aktuelnih stvari kao što su činjenice o pljački Republike Srpske od strane predsjednika SNSD-a i njegovih kumova, preko najmanje 60 preduzeća u njihovom vlasništvu, ili katastrofalnih rezultata njihove vladavine u privredi kao i nesposobnost da se nabave vakcine“, navodi Bosić.\nOn ističe da je posebno interesantna činjenica da etikete izdajnika dijeli Rajko Vasić koji je na tenkovima SFOR-a jurišao u zauzimanje releja Javnog servisa RS i Dušanka Majkić koja je postala delegat u Domu naroda glasovima SDA.\n„Podsjetio bih da nisam ja na Fejs televiziji javno priznavao genocid, nego upravo lider SNSD-a i tu činjenicu ne mogu sakriti nikakve laži na moj račun“, kaže Bosić.


ABC Srbija - Newsletter No. 53\nU ovom izdanju - 09/03/2011 • Postavljeni januarski izveštaji\n• Verano u ABC Srbija\n• Danas.rs u web oditu\n• Svetska iskustva iz digitalnog biznisa\n• Pripreme za godišnju konferenciju\n• Prezentacija u Vašoj kompaniji\n• Magazin koji čita misli\n• Lansiran One Pass\nPostavljeni januarski izveštaji Podaci o prodaji oditovanih naslova tokom januara su dostupni u print odit aplikaciji na našem sajtu (www.abcsrbija.com/portal). Podaci o prodaji magazina Grazia će biti dostavljeni naknadno.\nVerano u ABC Srbija\nKompanija Verano je postala član ABC Srbija. Delatnost ove privatne holding kompanije se sprovodi u sledećim oblastima poslovanja: građevinarstvu, nekretninama, automobilskoj industriji, trgovini, prehrambenoj industriji, ugostiteljstvu i turizmu.\nPored Srbije, kompanija je prisutna i na tržištima Crne Gore, Bosne i Hercegovine, Makedonije i Grčke, objedinjujući 57 preduzeća sa više od 5.000 zaposlenih.\nDanas.rs u web oditu Izdavač Dan Graf je potpisao ugovor o pristupanju u web članstvo ABC Srbija, odnosno oditu sajta dnevnih novina Danas na adresi www.danas.rs. Podaci o posećenosti sajta Danasa će biti dostupni svim članovim ABC Srbija po okončanju tehničko probnog perioda, odnosno posle 21. marta.\nSvetska iskustva iz digitalnog biznisa\nPrvi regionalni New Media Expo organizuju ABC Srbija i Business Dialogue u beogradskom hotelu Continental 30. juna i 1. jula.\nOvaj događaj će se sastojati od sajamskog i muzejskog dela, prostora za kompanijske prezentacije, VIP sastanke i konferecijskog programa, u kojem će biti obrađene teme poput interakcije društvenih i tradicionalnih medija, mobilnog i affiliate marketinga, mitologije i ROI društvenih mreža i sl.\nU toku je selekcija i pregovori za definisanje konačne liste gostiju, govornika i predavača iz Velike Britanije, SAD i drugih zemalja. Broj učesnika na skupu je ograničen a kompanije koje su zainteresovane za bilo koji segment New Media Expo treba da kontaktiraju ABC Srbija (m.kovacevic@abcsrbija.com).\nPripreme za godišnju konferenciju Godišnja konferencija evropskog dela Međunarodne federacije ABC (IFABC) će biti održana 11. i 12. maja u Budimpešti. Tom prilikom, biće obrađene teme vezane za ključne oblasti aktivnosti ABC organizacija na evropskom kontinentu: odit digitalnih publikacija, razvoj odita štampe, internet odit, kao i pitanja vezana za funkcionisanje federacije, odnosno izbor novog predsednika IFABC Europe.\nPrezentacija u Vašoj kompaniji\nABC Srbija organizuje polusatne prezentacije načina funkcionisanja sistema print i online odita i korišćenja oditovanih podataka u kompanijama zainteresovanim za uključivanje u ABC sistem. Za racionalizaciju ulaganja u marketing, od ključnog značaja je stalni pristup verifikovanim podacima o tiražima štampanih medija i posećenosti internet sajtova u Srbiji. Članstvo u ABC Srbija omogućava direktan pristup ovim važnim informacijama. Svi zainteresovani za besplatnu prezentaciju mogu da pošalju zahtev za istu putem sledećeg linka. Molimo Vas da navedete osnovne podatke o firmi u čije ime šaljete zahtev: naziv, adresu, kao i ime, prezime i broj telefona kontakt osobe.\nMagazin koji čita misli Danas je lansiran prvi inteligentni magazin na svetu, razvijen od strane istraživača laboratorije za računarsku inteligenciju Univerziteta Britanske Kolumbije, pod nazivom Zite.\nBesplatni magazin radi na iPad platformi, u stanju je da upamti navike čitaoca i personalizuje sadržaj, prikazujući ga u skladu sa njegovim interesima – šta voli da prati na društvenim mrežama, da li ga interesuju duge novinarske forme, da li želi da mu se prikažu tekstovi o hrani ili sportu...\nViše informacija o ovoj inovaciji je moguće pročitati na adresi http://edition.cnn.com/2011/TECH/innovation/03/09/zite.fast.company/. Lansiran One Pass\nNeposredno nakon Apple platforme za online pretplatu, Google je sredinom februara lansirao dugo očekivani sistem One Pass, koji omogućava izdavačima da sami određuju uslove pod kojima će biti dostupan njihov digitalni sadržaj. Izdavači kontrolišu način na koji korisnici mogu da plaćaju pristup sadržaju, i određuju svoje sopstvene cene.\nMeđu prvim izdavačima koji su usvojili novu platformu su nemačke kuće Axel Springer AG, Focus Online i Stern.de. Za razliku od rivalske Apple-ove platforme, čije korišćenje košta izdavače 30% prihoda, kog Google-a je taj procenat 10%. Više informacija je dostupno na http://www.google.com/landing/onepass.\nSva plaćanja na jednom mestu Američki izdavački džin Hearst pokrenuo je početkom marta servis koji omogućava korisnicima da putem interneta plate račune i upravljaju svojim pretplatama na magazine. Putem besplatnog servisa na adresi www.manilla.com, koji je još uvek u beta fazi, korisnici mogu da upravljaju svojim finansijama sa jednog mesta, eliminišući potrebu za mnogobrojnim šiframa. Po navodima kompanije Hearst, Manilla obezbeđuje „organizovan pregled svih trenutnih informacija o bankovnim računima, podsetnike za plaćanje računa i doživotno besplatan prostor za pohranjivanje svih izvoda, obaveštenja, ponuda i računa“.\nNovine najbolje prodaju automobile\nPrema istraživanju čije rezultate je nedavno objavila Kanadska Novinska Asocijacija, novine i magazini su najbolji prodavci automobila u Kanadi. Naime, svake godine se sprovodi istraživanje koji mediji najsnažnije utiče na donošenje odluke da potencijalni kupac poseti auto salon radi kupovine novog četvorotočkaša. Prema rezultatima, koje saopštavaju Kanađani, više od 70 odsto anketiranih je izjavilo da su konačnu odluku o odlasku u salon doneli na bazi informacija – oglasa koje su videli u novinama ili magazinima, bez obzira da li je reč o njihovim štampanim ili onlajn verzijama. Posebno je značajno što je ovaj trend najizraženiji kada je reč o ponašanju kupaca odnosno čitalaca o poslednjoj sedmici pred odlazak kod prodavca.\nUlazak na kinesko tržište Kompanija Bloomberg Businessweek je potpisala ugovor sa Modern Media Holdings Limited o pokretanju magazina Bloomberg Businessweek u Narodnoj Republici Kini. Ugovor će omogućiti proširenje dometa ovog naslova, koji će u Kini izlaziti kao mesečnik, donoseći materijal pripremljen od strane 2.300 Bloomberg-ovih novinara, od kojih je preko 100 stacionirano u Kini.\nSadržaj posvećen lokalnim finansijskim i poslovnim temama će proizvoditi Modern Media Holdings Limited, jedna od vodećih medijskih kompanija u Kini. Inače, Bloomberg Businessweek globalno je zabeležio povećanje broja oglasnih strana od čak 67% u januaru ove godine u odnosu na isti period 2010, kao i 37.000 dodatnih pretplatnika u drugoj polovini 2010. u odnosu na drugu polovinu 2009. godine.\nDeligradska 24, 11000 Beograd, Srbija, Phone (+381 11) 26 44 700, e-mail: office@abcsrbija.com; www.abcsrbija.com, Link za odjavu sa liste Copyright © ABC Srbija, 2011. - ABC Newsletter br.53 je poslat na 3758 adresa


Udruženje Zajedno: Potreba za većim kapacitetima centra | Banjaluka.net\nUdruženje Zajedno: Potreba za većim kapacitetima centra\nKoordinator Dnevnog centra Ružica Atanacković rekla je da su korisnici usluga Dnevnog centra lica koja boluju od teških hroničnih bolesti kao što su šizofrenija, psihoza, depresija i slično.\n“Dosadašnji rezultati rada potvrđuju da aktivnosti koje se pružaju korisnicima i njihovim porodicama u Dnevnom centru doprinose smanjenju socijalne isključenosti i suicida, te doprinose institucionalnoj zaštiti i bolničkom liječenju”, rekla je Atanackovićeva.\nOna je dodala da je ovaj dnevni centar inovativan i jedinstven model brige duševno oboljelih lica u Republici Srpskoj i BiH, u kojem se jačanjem socijalnih kapaciteta ovih lica stavlja fokus na brigu u zajednici, za razliku od tradicionalnog pristupa koji je bio baziran na hospitalnom tretmanu.\n“Nismo srećni što je Dnevni centar `Zajedno` do danas ostao jedini ovakve vrste, ali smo srećni što je Banjaluka pružila priliku ovim ljudima i razumio potrebu njihove integracije”, poručila je Atanackovićeva.\nPrema njenim riječima, dosljednu podršku Dnevnom centru su pružali Grad Banjaluka, Dom zdravlja, koji je za potrebe dnevnog zbrinjavanja Udruženju ustupio prostor, kao i banjalučki Centar za socijalni rad, kao partnerska organizacija u pružanju usluga.\nAtanackovićeva je istakla da je prisutno i negativno obilježavanje duševno oboljelih lica, kao i udruženja koja se bave njihovom socijalizacijom i zaštitom.\n“Bavimo se socijalno izolovanim i društveno zanemarenim licima sa ograničenim socijalnim kapacitetima koja imaju nikakve ili male prihode, te da bi održalo postojeći kvalitet usluga, Udruženje teško izlazi na kraj sa finansijskim problemima”, rekla je Atanackovićeva.\nOsim toga, dodala je ona, zbog specifične grupe lica, čijom se zaštitim bavi, Udruženje se susreće sa različitim izazovima i rizicima, te je osoblju potrebna i dodatna edukacija sa supervizijom.\nAtanackovićeva je upozorila da nedostaju finansijska srestva za jačanje kapaciteta Udruženja, uz skromna ulaganja zajednice i međunarodnih organizacija u projekte iz oblasti zaštite mentalnog zdravlja.\nUdruženje je za projekat “Doprinos jačanju opšteg zdravlja duševno oboljelih” dobilo finansijsku podršku grada od 1.300 KM. Atanackovićeva je navela da su ciljana grupa ovog projekta lica sa teškim i hroničnim problemima u mentalnom zdravlju.\n“Projektom će biti obuhvaćeno najmanje 30 korisnika Dnevnog centra, starosne dobi od 20 do 60 godina”, pojasnila je Atanackovićeva.\nOna je dodala da su indirektni korisnici projketa članovi porodica, kojima će projekat doprinijeti kroz smanjenje brige za ova lica.\nPotpisan sporazum o saradnji MUP-a Srpske sa organizacijama civilnog društva


- Tijana je pre nekih četiri, pet dana prebačena prebačena iz zatvora u Doboju u pritvorsku jedinicu Kazneno-popravnog zavoda u Bijeljinu. Ona se oseća dobro, smeštaj je dobar. Mi očekujemo da bi ona uskoro mogla da se nađe na slobodi, ne znamo tačno još koji datum je u pitanju, ali to ćemo znati vrlo brzo. Svakodnevno idem kod nje u posetu, čujemo se dnevno najmanje jednom. Tijana je u kontaktu sa svojom porodicom koja vodi računa o njoj, javlja joj se dosta prijatelja. Mi se nadamo da će vrlo brzo ona biti u prilici da sama daje izjave - istakao je Stevanović.\nAdvokat Tijane Ajfon je dodao da se redovno čuje sa starletom osumnjičenom za prostituciju i istakao da je ona jedina koja je i dalje u pritvoru jer je u akciji "Kristal" u kojoj je uhapšena bila jedina državljanka Srbije.\n- Svi ostali su pušteni, s obzirom na to da su državljani Bosne i Hercegovine, Tijana je jedina koja je iz Srbije. Podsećam vas da Tijana ništa nije priznala ni potpisivala bilo kakve sporazume, tek će uslediti eventualno suđenje ako dođe do podizanja optužnice - rekao je advokat, pa dodao da je u ćeliji straleta sama, ali da ima korektnu saradnju sa policijom i da će se po izlasku iz pritvora vratiti svom biznisu.\n- Kad bude izašla iz pritvora nastaviće da se bavi svojim biznisom koji je radila i pre, a to je taj salon koji je nedavno otvorila. Sama se nalazi u pritvorskoj ćeliji i ima korektnu saradnju sa policijom. I hrana je dobra i može da koristi i telefon da priča sa mnom - zaključio je Stevanović.


HOROR ZA ŽIVOTNU SREDINU: Japan ispušta milion tona radioaktivne vode iz Fukušime u more | Novosti.RS\nFoto: Printscreen/Jutjub/Nippon TV News 24 Japan\nJapanski mediji javljaju da će radovi na ispuštanju vode koja se čuva u više od 1.000 rezervoara započeti najranije 2022. godine i da će za obavljanje tog posla biti potrebne decenije.\nVlada je, međutim, odavno nagovestila da je za opciju puštanja u more, uprkos protivljenju lokalnih ribara koji kažu da će poništiti godine rada na obnovi reputacije njihovi proizvoda.\nZabrinuta je i susedna Južna Koreja, koja tvrdi da ispuštanje te vode predstavlja "ozbiljnu pretnju" morskom okruženju, prenosi „Gardijan“.\nPritisak da se donese odluka o sudbini vode jačao je kako se skladišni prostor sve više popunjavao, a procene su da će svi raspoloživi rezervoari biti puni do leta 2022. godine.\nVoda će biti razblažena u postrojenju pre nego što se pusti u more, tako da će radijacija biti umanjena 40 puta u odnosu na trenutak kada se desila katastrofa u nuklearnoj elektrani.\nVećina radioaktivnih izotopa je uklonjeno složenim procesom filtriranja. Ali, jedan izotop, tritijum, ne može da se ukloni iz vode i prebačen je u velike kontejnere, koji će se napuniti do 2022. godine.\nekologija Japan Fukušima termoelektrana Životna sredina


Tokom pandemije virusa korona\nU dokumentarcu pod nazivom "COVID-19: Borba protiv pandemije" NHK, japanska nacionalna javna radiodifuzna organizacija, dala je objašnjene zašto trebamo držati distancu od 1,5 metara dok traje pandemija koronavirusa.\nU ovom dokumentarcu japanski medicinski stručnjaci upozoravaju na ono što bi moglo doći u borbi protiv koronavirusa.\nZa samo nešto više od tri mjeseca novi koronavirus proširio se svijetom ubivši hiljade ljudi i paralizirajući globalnu ekonomiju. Studije slučajeva infekcije klastera u Japanu nude neke tragove o tome kako je počela pandemija. NHK donosi izvještaje s glavnih linija borbe protiv koronavirusa, širom svijeta i u laboratoriji dok se naučnici utrkuju u razvoju efikasnih lijekova.\nS druge strane, i molekularni biolog doktor Sui Huang iz Instituta za sistemsku biologiju (ISB) u Seattleu kazao je da istraživanja pokazuju da kapljice veće od aerosola pri izdisaju (brzina manja od jednog metra u sekundi) ispare ili padnu na tlo udaljeno manje od 1,5 metara.


Ministar: Ruski budžet će izdržati smanjenje potražnje za ruskim gasom iz Evrope, okrećemo se Istoku - 29.04.2022, Sputnik Srbija\nMinistar: Ruski budžet će izdržati smanjenje potražnje za ruskim gasom iz Evrope, okrećemo se Istoku\nSmanjenje potražnje za ruskim gasom iz Evrope neće dovesti do debalansa u ruskom budžetu, jer s jedne strane Evropljani ne mogu brzo da odustanu od ovog ruskog... 29.04.2022, Sputnik Srbija\nPrema njegovim rečima, Evropa u neko skorije vreme neće moći da odustane od ruskog gasa i isporuke će biti očuvane.Kako se budžet planira i za neki budući period, Rusija uzima u obzir tu tendenciju smanjenja potražnje, rekao je Siluanov i dodao da se računa na veći obim isporuka u drugim pravcima.Rusija je 24. februara započela specijalnu vojnu operaciju u Ukrajini, nakon čega je Zapad uveo sankcije bez presedana protiv Rusije. Kao odgovor na zamrzavanje ruskih aktiva i zlatnih rezervi u inostranstvu ruski predsednik Vladimir Putin je naložio da zemlje koje su uvele sankcije moraju da plaćaju gas po novom principu - u rubljama.U međuvremenu "Gasprom" je obustavio isporuke Poljskoj i Bugarskoj jer nisu izmirile obaveze na taj način. U Varšavi su prokomentarisali da je to samo ubrzalo njihovu raniju nameru da odustani od rusko gasa, a u Sofiji su istakli da neće pristati na ruske uslove i da će tražiti alternative.\nSmanjenje potražnje za ruskim gasom iz Evrope neće dovesti do debalansa u ruskom budžetu, jer s jedne strane Evropljani ne mogu brzo da odustanu od ovog ruskog energenta a s druge strane povećavaju se ruske isporuke u drugim pravcima, rekao je ministar finansija Anton Siluanov.\n„Mi održavamo balans budžeta uzimajući u obzir promene situacije. Budžet će, naravno, izdržati“, rekao je ministar na pitanje o kapacitetima budžeta da izdrži smanjenje potražnje za gasom iz Evrope.\nPrema njegovim rečima, Evropa u neko skorije vreme neće moći da odustane od ruskog gasa i isporuke će biti očuvane.\nKako se budžet planira i za neki budući period, Rusija uzima u obzir tu tendenciju smanjenja potražnje, rekao je Siluanov i dodao da se računa na veći obim isporuka u drugim pravcima.\n„Pre svega nastojimo da diversifikujemo naše isporuke ka Istoku“, precizirao je on.\nU međuvremenu "Gasprom" je obustavio isporuke Poljskoj i Bugarskoj jer nisu izmirile obaveze na taj način. U Varšavi su prokomentarisali da je to samo ubrzalo njihovu raniju nameru da odustani od rusko gasa, a u Sofiji su istakli da neće pristati na ruske uslove i da će tražiti alternative.\n20 Novembar 2021, 18:50


FK Inđija » Umereni optimizam pred derbi začelja\nFudbalski klub Inđija će u suboti odigrati derbi meč začelja tabele u Super ligi Srbije.\nPosle ostavke šefa stručnog štaba Bratislava Živkovića na njegovo mesto je stigao nov stručnjak Dejan Čelar. Čelar i njegov stručni štab je imao desetak dana pauze u prvenstvenim utakmicama zbog obaveza koje je imala reprezentacija Srbije na evropskom planu. I jedan član ove ekipe Mihajlo Nešković je imao reprezentativne obaveze u selekciji U-21.\nTa pauza je iskorištena kako bi se treniralo, upoznavalo, a odigrana je i jedna pripremna utakmica u Senti. Sada su došle i one takmičarske utakmice, a u Inđiji gostuje stari poznanik, Zlatibor iz Čajetine. Dva superligaška tima su poslednji duel imali u baražu, tačnije polufinalu baraža za popunu Super lige Srbije. Sada su to neke nove obaveze, a tim povodom u prostorijama Restorana FK Inđija je organizovana i tradicionalna konferencija za medije. Pred novinare su izašli, šef stručnog štaba Dejan Čelar i jedan od kapitena u timu Milijan Ilić.\nNjihove odgovore na pitanja novinara možete pogledati ovde:\ninđija, milijan ilić, zlatibor, dejan čelar


GROCKA: Održano savetovanje poljoprivrednika - Grocka Info\nNaslovna Vesti Opštinske vesti GROCKA: Održano savetovanje poljoprivrednika\nU organizaciji Privredne komore Beograda, Zadružnog saveza Beograda i Gradske opštine Grocka u petak, 6. februara u Velikoj sali opštine sa početkom u 12 časova održano je Savetovanje poljoprivrednika opštine Grocka.\nModerator savetovanja bio je Velimir Radojević, predsednik Zadružnog saveza Beograda , a savetovanju su prisustvovali stručnjaci iz oblasti poljoprivrede , kao i građani sa naše opštine koji se bave poljoprivredom.\nU uvodnom obraćanju prisutnima su se obratili predsednik Gradske opštine Grocka Stefan Dilberović i predstavnik Privredne komore Beograda Zoran Milošević.\nTok izlaganja, koje je trajalo više od sat i po vremena, prisutnima su predstavnjene sledeće teme:\n– „ Mere i aktivnosti grada Beograda na podsticanju i razvoju poljoprivrede u 2015. godini“ , čiji je moderator bio Arkandije Nešković, Sekretarijat za privredu grada Beograda- Uprava za poljoprivredu.\n– „Značaj udruživanja u poljoprivredi“ , čiji je moderator bio mr Velimir Radojević, Zadružni savez Beograda.\n– „Mogućnost primene mašinskih prstenova u poljoprivredi “ , čiji je moderator bio Miodrag Veseli, Udruženje poljoprivrede i prehrambene industrije.\n-„Značaj atesterisanja mašina za primenu pesticida“, prof. dr Mirko Urošević, Poljoprivredni fakultet Univerziteta u Beogradu.\n– „Kontrola plodnosti zemljišta “, mr Anka Kačarević, Poljoprivredna savetodavna stručna služba Padinska Skela.\n– „Tehnologija proizvodnje trešnje“, mr Dejan Marinković, Poljoprivredna savetodavna stručna služba Padinska Skela.\n-„ Sertifikacija organske proizvodnje“, Regina Vasiljević, ovlašćena sertifikaciona kuća za Srbiju Control Union Danube.\nNakon izlaganja usledila je konstruktivna diskusija između prisutnih poljoprivrednika i moderatora , a predsednik Gradske opštine Grocka Stefan Dilberović iskazao je želju da savetovanja na ovu temu postanu učestalija i masovnija.\nPrethodni tekstTUČA NA AERODROMU:”Divlji” taksisti napali komunalne policajce\nSledeći tekstDS GROCKA: Đilasova struja u opštinskom odboru podnela ostavke


U maju obeležavanje 120 godina od rodjenja Tita : Nadlanu.com\nU maju obeležavanje 120 godina od rodjenja Tita\nObjavljeno 17. apr 2012. / 11:00:38\nBEOGRAD, 17. aprila 2012. (Beta) - Društvo za istinu o NOB-u i Jugoslaviji obeležiće u maju 120 godina od rodjenja Josipa Broza Tita svečanom akademijom i okruglim stolom o životu i o istorijskoj ulozi lidera nekadašnje Jugoslavije.\nU listu "Istina", koje izdaje Društvo, objavljeno je da će svečana akademija povodom 120 godina od rodjenja Josipa Broza Tita biti održana 25. maja i da će na nju biti pozvani i ambasadori zemalja bivše Jugoslavije, kao i članovi Titove najuže porodice - supruga Jovanka, sin Miša i nekoliko unuka.\nNa okruglom stolu biće reči o Titu kao državniku, kao partijskom vodji, diplomati i vojnom strategu, zatim o njegovom odnosu prema nauci, kulturi i umetnosti, sindikatima, prema Kosovu, afirmaciji žena, zaštiti radnika i dece.\nPlanirano je, navodi se u listu "Istina", i da se debatuje o privatnoj strani života poslednjeg predsednika SFRJ - o njegovom odnosu s porodicom, šta je sve bilo njegov hobi, kakav mu je bio radni dan u `Beogradu, na Brionima, u Karadjordjevu ili na brodu Galeb.\nBiće reči i o osporavanju Titovog dela, ali će pokušati i da se odgovori na "nedoumicu koju neki danas postavljaju - kada je bilo bolje, u Titovo ili ovo vreme", navodi list Društva za istinu o NOB-u i Jugoslaviji.


Home / Ekologija / Prvi međunarodni skup posvećen zaštiti i unapređenju populacije crnog ibisa-ražnja (Plegadis falcinellus) u svetu\nPrvi međunarodni skup posvećen zaštiti, monitoringu, očuvanju i unapređenju populacija crnog ibisa-ražnja (Plegadis falcinellus) u svetskim razmerama (1st International Glossy Ibis Workshop), održan je u Andaluziji (Španija), na području Nacionalnog parka „Donjana“ uz reku Gvadalkivir i obale Atlanskog okeana. Učešće na skupu je uzelo preko 30 predstavnika naučnih i stručnih institucija, organizacija i fondacija, upravljača zaštićenih područja i eksperata, iz velikog broja zemalja Evrope, Azije, Afrike i Australije. Srbiju je na skupu predstavljao dr Slobodan Puzović iz Pokrajinskog zavoda za zaštitu prirode koji je izložio prezentaciju pod nazivom „Status of Glossy Ibis in Serbia and central Balkan countries“.\nSponzorsku podršku učešću na skupu pružili su Francuska fondacija „Tour du Valat“ i Biološki institut iz Sevilje (Estacion Biologica de Donana). Osnovni cilj ovog međunarodnog skupa bio je jačanje transkontinentalnih veza stručnih i naučnih organizacija i institucija, u cilju boljeg sagledavanja populacione dinamike, protoka gena, selekcije staništa za reprodukciju, odmor, ishranu, migraciju i zimovanje, kao i zaštite ove veoma osetljive vrste.\nU završnom delu skupa u Španiji, posebno se razgovaralo o formiranju zajedničke međunarodne grupe za crnog ibisa-ražnja, koja bi bila koordinisana od strane stručnih organizacija iz Španije i Francuske i uz podršku IUCN specijalističkih grupa. Dogovoreno je da se unapredi monitoring na nacionalnom nivou kroz redovno praćenje stanja i promena u kolonijama ove vrste, kao i da se pojača rad na markiranju jedinki i uzimanju uzoraka (pera, itd) za genetske analize.\nPosebno je naglašeno da treba štititi preostala povoljna staništa za reprodukciju, odmor, ishranu i migraciju i gde god je to moguće formirati nova ili revitalizovati uništena-degradirana. Od Srbije se u tom kontekstu očekuje aktivno učešće u radnoj grupi i nastavak aktivnosti na postojećim i potencijalnim gnezdilištima vrste na Obedskoj bari, u Potamišju, Podunavlju i Potisju.


Istorijat | Centar za obrazovne politike\nCentar za obrazovne politike (COP) je nastao 2005. u okviru Alternativne akademske obrazovne mreže (AAOM). U prvo vreme je delovanje COP-a bilo usmereno na aktivnosti u oblasti reforme i razvoja obrazovanja koje su bile u skladu sa AAOM-ovom misijom i ciljevima, ali se vrlo brzo ukazala potreba za znatno širim okvirom delovanja. Iz tog razloga je COP od februara 2007. godine registrovan kao samostalno pravno lice, odnosno kao udruženje građana, nastavljajući i nadograđujući rad AAOM-a.\nIstorijat COP-a može da se prikaže u tri faze:\nI faza: Alternativna akademska obrazovna mreža (1998-2005. godine)\nII faza: COP u okviru AAOM-a (2005-2007. godine)\nIII faza: COP kao samostalno pravno lice – udruženje građana (od 2007. godine)\nAlternativna akademska obrazovna mreža (AAOM) je nastala septembra 1998. godine, kao odgovor dela akademske zajednice u Srbiji na represivni Zakon o univerzitetu, koji je Narodna skupština Republike Srbije donela u maju te godine.\nAAOM je realizovao brojne aktivnosti, od kojih su najznačajnije:\nposlediplomski obrazovni programi;\nmeđunarodne konferencije koje su se bavile visokim obrazovanjem;\nadministriranje UNESKO katedrom za menadžment univerziteta u upravljanju visokim obrazovanjem.\nViše o AAOM-u, kao i o pomenutim aktivnostima, možete videti na prezentaciji AAOM-a.\nTokom 2005. godine se grupa mladih stručnjaka u oblasti reforme visokog obrazovanja, koji su već bili angažovani oko AAOM-a, okuplja i osniva COP. Razlog za osnivanje COP-a u okviru AAOM-a je pre svega bila potreba da se proširi delovanje sa oblasti visokog obrazovanja (što je bila primarna i neko vreme isključiva oblast u kojoj je AAOM delovao) na obrazovanje na svim nivoima. Takođe COP veću pažnju posvećuje obrazovnim politikama i istraživanju u obrazovanju, za razliku od AAOM-a, koji je pre svega svoje aktivnosti usmerio na sprovođenje konkretnih obrazovnih programa.\nU toku ove faze razvoja, COP je realizovao niz aktivnosti i to u oblasti razvoja kurikuluma, istraživanjima raznih pitanja vezanih za visoko obrazovanje, saradnji sa drugim srodnim istraživačkim centrima u zemlji i inostranstvu, izdavačkoj delatnosti, itd. Takođe je omogućavao dalje školovanje svojim saradnicima.\nAAOM je nesumnjivo dao značajan doprinos razvoju visokog obrazovanja u Srbiji. Međutim, u ostvarivanju ciljeva COP-a postojale su neke prepreke koje su ograničavale efikasnost rada u okviru AAOM-a. Pre svega, misija i ciljevi AAOM-a su bili previše uski. Takođe, ograničeno polje interesovanja i delovanja AAOM-a gotovo isključivo na visoko obrazovanje nisu omogućavali COP-u da u potpunosti razvije svoju delatnost u drugim nivoima obrazovanja. COP je ubrzo razvio svoju organizacionu strukturu koja je prerasla prevaziđenu strukturu AAOM-a. Iz tih razloga je u februaru 2007. godine, COP registrovan kao udruženje građana, postavši na taj način samostalno pravno lice.


Dodeljena Nagrada mlade publike Evropske filmske akademije - Advertiser Serbia\nČast da budu deo ove manifestacije, da gledaju filmove, učestvuju u diskusijama o filmu i glasaju za nominovana ostvarenja imalo je i 100 učenika i učenica iz 29 mesta u Srbiji.\nPored pobedničkog filma, u tesnoj trci za ovogodišnju prestižnu nagradu mlade filmske publike u Evropi, našla su se i ostvarenja Pinocchio (Pinokio, r. Mateo Garone) i Wolfwalkers (Vulfvokers, r. Tom Mur i Ros Stujart).\nRediteljka filma The Crossing Džoan Helgeland na ceremoniji se zahvalila Evropskoj filmskoj akademiji i svim mladim ljubiteljima filma koji su ove godine činili žiri u 38 zemalja Evrope. Ona je izjavila da sva tri filma pokazuju da nam trebaju filmovi za decu koji podstiču saosećajnost i poručila članovima mladog žirija: „ Vi ste naša budućnost.“\nUsled pandemije virusa Kovid-19, Nagrada mlade publike u našoj zemlji realizovana je u onlajn formi, a ceremoniju proglašenja pobednika, bez prisustva publike, u sedištu Evropske filmske akademije u Berlinu vodila je mlada glumica Ivana Noa. Događaj je uživo emitovan na sajtu yaa.europeanfilmawards.eu gde je i dalje dostupan za gledanje.\nRadnja filma The Crossing (Bekstvo preko granice) smeštena je u Norvešku, u vreme nemačke okupacije 1942. godine. Roditelji desetogodišnje devojčice Gerde i njenog brata Ota uhapšeni su zbog učešća u lokalnom pokretu otpora i sumnje da kriju Jevreje štiteći ih o deportacije. Gerda i Oto ostaju sami, a ubrzo u podrumu svoje kuće otkrivaju dvoje jevrejske dece i odlučuju da završe ono što su njihovi roditelji započeli i upuste se u opasnu avanturu kako bi pomogli svojim novim prijateljima. Na putu ka slobodi, kroz zavejanu šumu, susrešće se sa mnogo živopisnih likova, a odluku o tome da li da im veruju moraće da donesu sami. Ovo pobedničko ostvarenje, koje je osvojilo srca mlade filmske publike širom kontinenta, zasnovano je na nagrađivanoj knjizi Maje Lunde iz 2012. godine a predstavlja odu prijateljstvu, beskompromisnoj ljubavi i velikoj hrabrosti mladih ljudi.\nTrejler filma The Crossing\nNagrada mlade publike Evropske filmske akademije u Srbiji se organizuje u okviru edukativnog programa Slobodna zona Junior čiji je nosilac Fond B92, a u saradnji sa Filmskim festivalom Slobodna zona i finansijsku podršku Filmskog centra Srbije.\nNagrada mlade filmske publike osnovana je sa ciljem da zainteresuje mlade za evropske priče, izgradi mostove za razmenu različitih stavova, te poveća njihovu svest o važnim društvenim pitanjima i predstavlja svojevrstan obrazovno-vaspitni poligon za promovisanje filma i umetnosti među najmlađima.


Talenti Beograda i Evrope - Ozonpress :: internet portal\nTalenti Beograda i Evrope\nNa medjunarodnoj biciklističkoj trci “TALENTI BEOGRADA I EVROPE”, održane proteklog vikenda u Beogradu, kadet biciklističkog kluba BORAC, David Kostić osvojio je treće mesto u generalnom plasmanu.\nU Beogradu 01. i 02. avgusta 2015. godine, održana je medjunarodna biciklistička trka “TALENTI BEOGRADA I EVROPE”, koja je okupila na startu 62 takmičara iz Bugarske, Madjarske, Moldavije, Makedonije, Bosne i Hercegovine i Srbije.\nPrvog dana vožena je kružna trka na Ušću 54km (24 kruga x 2,250 m). U grupnom sprintu pobedio je bugarski takmičar Ivanov Danijel, dok je Stefan Sretenović osvojio četvrto mesto, a Matija Zorić osmo mesto. U grupi bio je i David Kostić, ali nije se najbolje snašao u sprintu i osvojio četrnaesto mesto.\nDrugog dana vožena je etapa od Beograda do Ralje i nazad, sa ciljem na vrhu Avale u dužini od 54,5km. Uspon uz Avalu odlučio je pobednika i u sprintu vodeće grupe David Kostić osvaja treće mesto iza takmičara iz ekipe Beograd, Djurić Djordja i Bugarskog takmičara Papanov Martina. Zahvaljujući vremenskoj bonifikacijiu u generalnom plasmanu trku je pobedio Papanov Martin, drugi je bio Djurić Djordje, a treće mesto osvojio je David Kostić. Stefan Sretenović imao je mali zaostatak za vodećom grupom na usponu uz Avalu i osvojio je sedamnaesto mesto u generalnom plasmanu, dok je Matija Zorić bio dvadesetšesti.\nNa medjunarodnoj biciklističkoj trci u Sloveniji “PO ULICAMA KRANJA”, koja je održana od 31.07-02.08.2015. godine, u sastavu juniorske Reprezentacije Srbije nastupili su i juniori Borca, Aleksandar Petrović i Jovan Djukanović. Poslednjeg dana Aleksandar Petrović napravio je lep rezultat, osvajanjem sedmog mesta u konkurenciji 101 takmičara iz cele Evrope. Prvog dana imao je gumi defekt, tako da je imao veliki vremenski zaostatak i u generalnom plasmanu trku je završio oko 50 mesta. Jovan Djukanović trku je završio na 32. mestu sa malim vremenskim zaostatlom za pobednikom.\nČlanovi seniorske ekipe BORCA, Marko Danilović i Jovan Zekavica nastupiće za Reprezentaciju Srbije na medjunarodnoj biciklističkoj trci OKO MADJARSKE koja se održava od 04-09.08.2015. godine. Ova trka se vozi u okviru EURO Toura i jedna je od kvalifikacionih trka za Olimpijske igre u Riju.\nPod istragom i FK Borac


Egzit: Festival dosad doneo privredi preko 200 miliona evra – Krstarica\nEgzit: Festival dosad doneo privredi preko 200 miliona evra\nTanjug 10. novembra 2021. 13:42\nNOVI SAD – Festival Egzit saopštio je danas da je celokupan dosadašnji doprinos te muzičke manifestacije domaćoj privredi prešao 200 miliona evra, zahvaljujući nekim od presudnih parametara, kao što su većinska inostrana poseta i visoka potrošnja.\nEgzit je saopštio da je istraživanje koje TIM centar iz Novog Sada sprovodi svake godine za vreme festivala ovog leta pokazalo da je festival „na proslavi svoje dve decenije doneo novih 18,8 miliona evra turističkoj privredi Novog Sada i Srbije“.\n„Od osnivanja do danas, domaća privreda ostvarila je preko 200 miliona evra ekonomske koristi od Egzita, dok se na navedeni iznos može dodati i nekoliko puta veća vrednost međunarodne promocije grada i cele države“, tvrdi festival.\nKako je navedeno, proteklo izdanje festivala imalo je 61 odsto inostranih posetilaca, čime je izjednačen rekord sa 2009. godinom, a publika iz zapadne Evrope sa 23,5 odsto je preuzela primat u odnosu na posetioce iz istočne Evrope sa 10,6 odsto i drugih kontinenata 8,1 odsto.\n„Tokom četiri dana kroz festivalske kapije prošlo je više od 180.000 posetilaca iz 70 zemalja sveta, pri čemu ih je najviše stiglo iz Francuske, Nemačke, Mađarske, Turske, SAD, Italije, kao i iz zemalja regiona. Zanimljivo je da je došlo do porasta posetilaca iz Francuske od gotovo 1.000 odsto, te da ih je bilo oko 2.000, čime su preuzeli primat od posetilaca iz Velike Britanije, kojih je ove godine bilo manje zbog restrikcija u putovanjima“, kaže se u saopštenju.\nIz Egzita ističu da je kao i prethodnih godina, preko 90 odsto posetilaca u Novi Sad došlo isključivo zbog festivala, dok je čak 97 odsto posetilaca odgovorilo da im se utisak o gradu popravio (47.8 odsto) ili ostao isti (48.5 odsto), što je „dokaz direktnog uticaja Egzita na imidž i turizam destinacije Novog Sada i Srbije“.\n„Celokupan festival ocenjen je rekordno visokom ocenom od 4,53. Publika je davala ocene za čak deset aspekata organizacije, od bina, programa i organizacije ulaza (sa kovid merama) do čistoće, kešles sistema, ponude pića, hrane i zabavnih sadržaja, kao i regulisanja gužvi i signalizacije. Zanimljivo je da su inostrani posetioci Egzit ocenili sa čak 4,83 od maksimalnih pet“, saopštio je festival.\nKako je navedeno, posetioci Egzita su u Novom Sadu i Srbiji prosečno trošili 451 evro, u odnosu na 420 evra 2019. godine, a najviše su izdvajali gosti sa drugih kontinenata, u proseku 755 evra, što je porast od 150 evra u odnosu na 2019., a odmah za njima i gosti iz Zapadne Evrope sa oko 679 evra po osobi.\nIstraživanje koje je TIM centar obavio na reprezentativnom uzorku od 1.162 posetilaca Egzita sa kupljenom ulaznicom, tokom njegovog trajanja, pokazuje da se u odnosu na prethodne festivale, nastavio trend rasta iznajmljivanja privatnih stanova, odnosno 46 odsto od ukupnog broja svih vrsta smeštaja, što je skok za skoro 10 odsto.\nProsek godina anketiranih iznosi 26,1, visokoobrazovani su činili 80 odsto publike, a 58 odsto je zaposleno. Više od polovine ispitanika Egzit su posetili prvi put, pri čemu je više od 70 odsto premijernih dolazaka inostranih posetilaca, kaže se u saopštenju.\n„Deo ankete posvećen je i gorućoj temi izuzetno negativnog uticaja pandemije na mentalno zdravlje mladih ljudi. Na pitanje ‘Kako dolazak na Egzit utiče na tvoje mentalno zdravlje?’ čak 82 odsto ispitanika se izjasnilo pozitivnim odgovorom“, saopštio je festival.


Folksvagen zbog afere traži odštetu od bivših direktora › Made-in-Germany.rs\nNemački automobilski gigant Volkswagen najavljuje da će tražiti odštetu od bivšeg direktora grupacije Martina Vinterkorna i bivšeg direktora Audija Ruperta Stadlera zbog skandala sa lažiranjem podataka o količinama emitovanih štetnih gasova.\nAdvokatska kancelarija Glajs Luc je sprovela istragu koju je Folksvagen pokrenuo još u oktobru 2015. godine, a koja je podrazumevala pregled i analizu 1,6 miliona datoteka i više od 1.550 razgovora i ispitivanja. Nadzorni odbor grupacije je zatim završio postupak razjašnjenja i okončao istragu o uzrocima dizelske krize i odgovornosti, prenosi Index.\nU zaključku se navodi da su Vinterkorn i Stadler prekršili dužnosti koja im je nalagala zaštitu interesa kompanije, dok su ostali članovi uprave oslobođeni odgovornosti za skandal. “Zato je nadzorni odbor na današnjoj sednici doneo odluku da se protiv bivšeg predsednika uprave grupe Martina Vinterkorna i bivšeg člana uprave grupe i predsednika uprave Društva Audi AG, Ruperta Stadlera podnesu zahtevi za naknadu štete”, navodi se u saopštenju.\nSa druge strane, Vinterkorn i Stadler tvrde da nisu odgovorni za lažiranje podataka o emisiji štetnih gasova iz Folksvagenovih dizel automobila, iako je kompanija još 2015. priznala da je u SAD koristila nedozvoljeni softver kako bi lažirala podatke na testovima. Afera je izazvala najveću krizu u istoriji kompanije, koji ju je koštao više od 32 milijarde eura u novčanim kaznama, uz mnogobrojne pravne troškove i obavezu prilagođavanja spornih automobila u skladu sa propisanim standardima za emitovanje štetnih gasova.\nNedelju dana nakon izbijanja skandala Vinterkorn je podneo ostavku na mesto izvršnog direktora, a otprilike tri godine kasnije, Folksvagen je raskinuo ugovor i sa Stadlerom zbog istrage koja bi trebalo da pokaže da li je cela grupacija učestvovala u lažiranju.\nVinterkornovi advokati su saopštili da je bivši izvršni direktor grupacije odbacio optužbe i izrazio žaljenje zbog odluke nadzornog odbora. Oni su poručili da će navedena sporna pitanja nastojati da razjasne u dogovoru sa Foksvagen grupacijom, ali su odbili da komentarišu zahtev o odšteti.


Dr Janković: Još nije vreme za organizovanje svadbi i krštenja, izbegavanje bliskih kontakata i dalje važi\nČlan Kriznog štaba Vlade za borbu protiv korona virusa, imunolog dr Srđa Janković rekao je danas gostujući u jutarnjem progamu "TV Pinka" da ne očekuje da bi u narednom periodu moglo da dođe do povećanja broja obolelih i otvaranja novih žarišta u našoj zemlji, ali da je jako važno da uz poštovanje mera još neko vreme, "ispratimo" virus iz Srbije.\nUkidanje vanrednog stanja najavljeno je za danas i građani se pripremaju za povratak svakodnevnom životu u normalnim okolnostima, a komentarišući kako bi nadalje trebalo da se ponašamo u situacijama poput boravka u zatvorenom prostoru, vozilima javnog prevoza, dr Janković navodi da je i dalje važno izbegavati bliske kontakte.\nKljuč je izbegavati bliske kontakte\n- Ključ je prevencija bliskih kontakata, biće obavezno nošenje maski i rukavica prilikom ulaska u autobuse, prostor u vozilima za boravak putnika biće ograničen, cilj je da se ne dozvoli stvaranje gužvi. To će se postići i postavljenjem oznaka na sedištima i važno je da građani to poštuju - kaže dr Janković.\n"Sada je vreme da svi izađu napolje i ZARAZE SE, osim najstarijih": Dr Nestorović tvrdi da će do 15. juna korona virus nestati iz Srbije\nNa KiM jedan novi slučaj korona virusa, ukupno 856\nKljuč je, navodi, solidarnost.\n- Kroz istoriju smo se suočavali sa raznim situacijama i naša sposbdnost za prilagiđavanje pomogla je u ostvarivanju zajedničkog cilja. Tokom ove pandemije i neke loše strane civilizacije došle su u prvi plan, ali, ključ svega i dalje je solidarnost, da svi zajedno pomognemo da svima bude bolje - dodaje.\nJoš nije vreme za svadbe, krštenja...\n- Dokle god imamo prisustvo virusa, svako veće okupljanje predstavlja rizik. Za sada nije vreme za to, pa bi za proslave trebalo sačekati još malo. Korona virusa ograničio je okupljanje ljudi kako u srećnim, tako i u onim tužnim prilikama - objašnjava.\nRekao je da ne očekuje otvaranje novih žarišta, a da su slučajevi poput požarevačkog zatvora Zabela, pojedinačni.\n- Rizik od unošenja virusa u kolektive zatvorenog i poluzatvoreng tipa uvek postoji. Ne bih rekao da postije indikacije o otvaranju većih i novih žarišta. Važno je da ispratimo epidemiju da vidimo leđa virusu, a to ćemo, pre svega postići izbegavanjem kontakata - kaže dr Janković.\nIndikacije za testiranje, navodi, ostaju iste, a kako obolelih bud manje, biće i manje testiranja, jer neće postojati kontakti sa obolelim osobama u toj meri.\n- Kako bude manje obbolelih, biće manje kontakata, samim tim i manje testiranja. Indikacije za test ostaju iste, dok ćemo krenuti sa sistematskim testiranjima u kolektivima, poput zdravstvenih ustanova - objašnjava dr Janković.\nKORONA PO GRADOVIMA Beograd "gubi primat" u odnosu na jug Srbije, sve manje pacijenata u bolnicama, VIRUS SE VRATIO U LESKOVAC\nEvropa je strahovala od NOVOG TALASA migranata, a onda je došla korona i optužbe da šire zarazu: Da li ćemo se posle pandemije PLAŠITI STRANACA\nKineski lekari tvrde da je Srbija u borbi sa koronom prešla iz crne u svetlu etapu, ali da nam PRETI OPASNOST kad se otvore granice\nU narednom periodu očekuje se sprovođenje testiranja na antitela, metodom slučajnog uzorka.\n- Radićemo testove opšte populacije, metodom slučajnog uzorka, mišljenja su da broj onih koji su bili zaraženi, a nisu ni razvili simptome ide do 5, 10 puta, a neki imaju i veće procene. Može da se desi da su preležali virus, a i da ne znaju. Međutim, bilo je i drugih respiratornih infekcija, grip i drugih virusa koji pripadaju rodu korona, a koje zovemo običnom prehladom, da je takvih slučajeva bilo masovnije, znali bismo na osnovu oblika epidemiološke krive.\nIzlečeni ponovo može da se zarazi\nNa pitanje da li je moguće da se korona virus vrati onima koji su ga već preležali, odgovara, da je tako nešto moguće, ali u pojedninačnim slučajevima. Virus će, navodi, sa nama biti još neko vreme, a za eventualnu pojavu drugog talasa, bićemo značajno spremniji.\n- Virus će biti sa nama još neko vreme, da li će postati sezonski ne znamo još, topliji periodi su manje povoljni za prenošenje, ali ne toliko da bi moglo da ugasi epidemiju. Preporuka je ipak planirati leto u Srbiji.\n"NIJE ISKLJUČENO DA ĆEMO VRATITI MERE" Dr Janković: Pratimo situaciju, opasnost od razbuktavanja postoji\nDr Janković: Korona virus može da se RAZBUKTI ponovo, za očekivati je da se VRATI ZABRANA OKUPLJANJA\n"STRUKA IZNENAĐENA OVIM NALETOM EPIDEMIJE" Dr Janković o tome u kojoj smo fazi sada i šta bi trebalo da se desi za dve do četiri nedelje\nRast broja zaraženih na jugu Srbije, gde se ubrzano pune sve bolnice direktna je posledica nepridržavanja epidemioloških mera, kaže za "Blic" prof. dr Radmilo Janković, zamenik direktora Kliničkog centra u Nišu i koordinator Kovid bolnica na jugu Srbije.\nOd utorka će biti otvoreni posebni punktovi za vakcinaciju u Kruševcu i Sremskoj Mitrovici. Na tim punktovima moći će da se vakcinišu i svi građani stariji od 60 godina, koji se prethodno nisu prijavili za imunizaciju preko eUprave ili telefonskim putem.\nIntenzivna nega Kliničkog centra u Nišu, prvi dani Nove godine. Kašljao sam mnogo, bolela me je glava, imao sam masku za kiseonik peko lica, jedva sam disao... Podigao sam pogled i video svoju majku u krevetu koji je bio udaljen svega dva metra od mog. Sedela je i posmatrala me, podigao sam ruku da joj mahnem... Onda se više i ne sećam šta se dešavalo...\nOd početka korona virusa u Srbiji prošlo godinu dana, a sada smo u trećem, najdužem talasu, koji traje već 173 dana, kaže profesor Petar Kočović.\nNOVI SOJEVI PRETE DA DOMINIRAJU Dr Šekler: Vakcine su efikasne za britanski soj, manje za južnoafrički ili brazilski, ali ima još jedna stvar koja NAS ŠTITI\nU Srbiji su evidentirani novi sojevi koronavirusa, ali to da li se neko zarazio britanskim ili nekim našim sojem ne znači previše, jer je reč o stručnoj informaciji, kaže dr Milanko Šekler, virusolog i mikrobiolog sa Veterinarskog specijalističkog Instituta "Kraljevo".\nU kovid bolnici na Karaburmi od ukupnog broja hospitalizovanih osoba, 80 odsto ima kioseoničku potporu, odnosno imaju tešku ili izuzetno tešku kliničku sliku. U ovoj ustanovi ukupno je 97 osoba, "pozitivnih" na korona virus, dok je njih 11 na intenzivnoj nezi, izjavio je Đorđe Taušan, zamenik komandanta Vojne kovid bolnice Karaburma za RTS.